Ini Sebabnya Kenapa YB Zuraida Tak suka Ke Spa, Sebaliknya  Pilih Naik Bas Untuk ‘Healing Time’. Wow, Cukup Unik Kena Baca Ni!

Bakat seorang pemimpin yang ada dalam diri wanita bernama Zuraida Kamaruddin ini membuatkan beliau mudah merentasi laluan berliku dalam dunia politik apabila memenangi Pilihan Raya pada tahun 2008. Sekali gus dilantik menjadi Ahli Parlimen bagi kawasan Ampang.

Selain bergelar Ahli Parlimen, YB Zuraida juga turut dilantik sebagai Ahli Lembaga Pengarah Maahad Tahfiz Az-Zahra, Penasihat ALQAS Education & Charity Home, Penasihat GEMMA Humanitarian Relief dan Persatuan Pelajar Malaysia di Yaman.

Beliau juga adalah pengasas dan pengerusi WIRDA yang mempunyai anggota di dalam dan luar negara. WIRDA menjadi Pusat Khidmat Masyarakat yang mengendalikan kaunseling dan perlindungan kepada golongan yang memerlukan termasuk ibu tunggal, musafir, mualaf dan remaja.

“Kalau diikutkan  pembabitan saya dalam dunia politik adalah secara kebetulan. Dan saya sendiri secara peribadi jenis yang akan buat yang terbaik di mana saya berada walaupun itu bukan pilihan saya.  Dan itulah yang saya lakukan apabila berada dalam bidang politik yang sebelum ini tidak pernah terbayang pun akan aktif di dalamnya.

“Malah, waktu saya berada dalam bidang korporat, saya tidak minat dalam politik. Bahkan saya sendiri tidak pernah pergi mengundi. Waktu itu, saya beranggapan tidak ada sebarang perbezaan dalam hidup tentang siapa yang jadi menteri atau parti mana yang memerintah. Saya masih kena kerja dan laksanakan tanggung jawab ikut keupayaan sendiri.

“Sebenarnya bidang politik dan korporat tidak jauh berbeza kerana masih sama baik dari bab pengurusan, disiplin dan kepimpinan. Barangan berbeza iaitu politik  tetapi masih sama dalam soal berhubung dengan manusia. Cuma mungkin mereka yang menyertai bidang politik tidak biasa dengan pengurusan cara korporat yang lebih sistematik dan disiplin.

“Disiplin adalah tunjang dalam setiap pekerjaan dan saya sudah biasa dengan hal tersebut. Sebab itu, tidak menjadi masalah untuk saya sesuaikan diri baik dengan orang bawahan seperti di kampung mahupun golongan atasan di peringkat menteri.

“Saya boleh anggap diri masih baru dalam bidang politik dan saya perlukan kekuatan dan kedudukan dalam mempengaruhi untuk membuat keputusan. Kalau dilihat kebanyakan jawatan tinggi dimonopoli lelaki. Sukar untuk mendapatkan suara dalam membuat keputusan.

“Alhamdulillah saya jenis yang ‘cepat tangkap’ dan daripada situ saya belajar serba sedikit tentang politik. Saya perlu menapak dalam satu tempat untuk menempatkan diri. Daripada situ saya membina kekuatan.

“Pada tahun 2004, ada persempadanan semula di Setiawangsa dan di situ peluang saya mengembangkan pengaruh dan memartabatkan suara serta memperkasakan wanita. Kebetulan juga waktu itu ada satu klausa yang mengatakan bahawa parti harus mengiktiraf pembabitan wanita.

“Kepentingan wanita dalam bidang politik terutama era masa kini yang mana penglibatan wanita  membantu menaikkan produktiviti dan memartabatkan sesebuah syarikat kerana sifat wanita itu sendiri yang rajin, tekun, amanah dan membuat kerja. Bahkan permintaan untuk wanita menyertai politik pada masa kini lebih terbuka.

“Cuma wanita kena tahu struktur dalam parti dan tidak boleh masuk secara terus menggunakan ‘payung terjun’. Kena ikut laluan akar umbi. Kena tonjolkan kebolehan melakukan kerja terlebih dahulu, bila orang tengok dan yakin baru boleh meniti tangga jawatan satu persatu. Kena ada strategi baru boleh menampakkan keupayaan kita.

“Bukan hanya dalam bidang politik, bahkan kerjaya lain juga sudah ramai disertai wanita. Cuma saya berharap majikan tidak mendiskriminasikan jantina. Kerana keupayaan wanita bukan setakat dalam bidang pekerjaan. Wanita yang berada dalam dunia korporat atau arkitek misalnya, dalam masa yang sama mereka masih melakukan tugas sebagai isteri dan ibu di rumah, Sepatutnya mereka ini dibayar gaji yang lebih tinggi. Saya  mahu hapuskan jurang stereotaip supaya wanita dan lelaki dipandang sama atas kebolehan dan keupayaan diri.

Suka naik bas

Mengulas mengenai penerimaan keluarga, akui YB Zuraida sangat bersyukur kerana keluarga sangat memahami memandangkan sudah tahu cara kerja dan kebolehannya.

“Sejak dahulu saya amalkan masa yang berkualiti. Waktu bekerja, saya akan beri tumpuan sepenuhnya pada kerja. Begitu juga dalam soal keluarga, itu yang penting. Tidak ada masa untuk bersenang lenang. Tidak seperti wanita lain ke spa, saya tidak suka buang masa untuk berbuat demikian.

Dulu saya suka membaca tetapi kini sudah malas, sebaliknya saya tengok televisyen. ‘Healing time’ pada saya lebih baik sendirian tetapi kerja saya begini tidak memungkinkan saya berbuat demikian. Saya sudah biasa berdikari tetapi saya kena sesuaikan diri. Kerana itu saya suka naik bas atau naik flight  untuk ke mana-mana. Waktu itu saya boleh fikirkan macam-macam perkara.

“Sejak dahulu lagi, saya jenis yang suka berdikari, selalu berinteraksi dengan kaum lelaki dan kerja-kerja saya banyak membabitkan kaum lelaki. Waktu itu, di dunia korporat, tidak timbul soal gender kerana pada saya siapa yang terbaik dia yang menjadi pemimpin. Tetapi masuk politik itu takkan terjadi pada wanita biasa.

“Soal berinteraksi dengan lelaki dalam dunia politik tidak menjadi masalah memandangkan latar belakang saya sebelum ini. Pengalaman saya banyak membantu dan tidak malu juga untuk saya sebut bahawa tidak semua lelaki itu pandai. Jadi, mereka  tahu kedudukan masing-masing dan itu memudahkan kerja saya,”seloroh YB Zuraida sambil mengakui masuk ke bidang politik sendirian dan membina kekuatan politik dengan kebolehan sendiri.

Institut Wanita Berdaya

Sebagai Ahli Parlimen dan Ketua Wanita Keadilan, YB Zuraida juga aktif dalam memperjuangkan polisi untuk meningkatkan taraf hidup. Untuk peringkat Negeri Selangor tercetusnya idea untuk menubuhkan Institut Wanita Berdaya.

“Ia satu badan pemikir untuk kaji dan hasilkan dasar untuk kemajuan wanita masyarakat dan keluarga di Selangor. Kertas kerja pertama adalah dengan penghasilan satu buku Dasar Wanita Selangor. Itu menjadi panduan apakah program yang boleh dilaksanakan kelak. Kami pastikan semua golongan wanita tidak terpinggir.

Sumber: Majalah Keluarga Mac-Apr 2018


Bila Ayah Kawal Emosi, Anak Rasa Selamat. Itulah Rahsia Anak Hebat.

Gelaran ayah sebagai ketua keluarga memang semua tidak nafikan. Malah mereka menggalas tanggungjawab untuk menyediakan nafkah secukupnya kepada keluarga agar dapat menjalani kehidupan bahagia.

Sebagai tunggak keluarga serta komitmen kerja, si ayah menyerahkan sepenuhnya mendidik anak-anak kepada isteri yang menjadi surirumahtangga.

Namun, kadang kala, kepenatan melampau dan bimbang kebajikan keluarga terabai serta pendapatan seadanya, memberi tekanan kepada si ayah. Akibatnya keluarga yang menjadi mangsa.

Bagaimana, ia dapat diatasi jika si ayah cakna pada diri untuk menjadi ayah dan suami terbaik buat keluarga dengan mengawal emosi.

Ikuti perkongsiannya.

Ayah kena pandai kawal emosi
Ayah tak boleh selalu mengamuk sana sini
Ayah kena pandai tenangkan isteri
Ayah kena pandai tenangkan diri

Ayah yang pandai kawal emosi
Akan mempunyai lebih kredibiliti
Akan lebih mempunyai autoriti
Akan dianggap Parent Leader yang sejati

Ayah yang pandai kawal emosi
Akan lebih disayangi si isteri
Kerana emosi mereka yang unik dan rapuh ini
Perlukan pendengar yang stabil emosi
Untuk mereka merasa lebih difahami

Ayah yang pandai kawal emosi, akan membuatkan anak anak merasa selamat.

Otak anak yang merasa aman dan selamat
Akan berkembang dengan lebih hebat dan pesat

Disitulah rahsia
Anak anak yang hebat dan berjaya
Kerana mereka boleh mengeluarkan bakat dan potensi terpendam mereka
Dengan sepenuhnya .

– Taufiq Razif –

Tolong #share pada suami masing masing


Ikut Cara Ini Jika Ibu-Ibu Mahu Hilangkan Kutu Beras. Confirm Cukup Mudah Dan Efektif!

Menyimpan beras  di dalam bekas tanpa ditutup atau terlalu lama boleh menyebabkan kutu beras ini membiak di dalamnya. Bubuk atau kutu beras  ini sememangnya menjadi kepantangan kepada suri rumah. Paling menyakitkan hati apabila beras tersebut menjadi kurang enak, lembik dan mudah basi. Ia juga boleh mendatangkan ketidakselesaan selain mengurangkan kualiti beras.

Oleh itu, kena segera lakukan cara ini untuk elak  daripada ‘serangan’  kutu beras ini. Caranya mudah dan cukup efektif.

6 Petua Beras Bebas Bubuk

1.     Daun limau purut

Aroma herba yang kuat daripada daun limau purut bukan sahaja kutu beras tidak menyukainya malah sekali gus mampu menghilangkan  bau beras yang hapak. Untuk lebih efektif, letakkan daun limau purut ini di tiga lapisan beras, iaitu bahagian bawah bekas, tengah dan atas.

2.    Daun pandan

Kutu beras juga tidak suka dengan bau aroma daun pandan.  Jadi ambil sehelai daun pandan dan simpulkan ia sebelum dimasukkan ke dalam bekas penyimpanan beras. Bukan sahaja kutu beras dapat dihilangkan malah beras menjadi lebih wangi.

3.    Cili kering

Menggunakan cili kering juga amat efektif untuk menghindari adanya kutu beras. Caranya cukup mudah, cili kering dipotong dua dan letakkan di dalam bekas penyimpanan beras.

4.    Jemur

Teknik ini sering dilakukan oleh ibu-ibu kita dahulu.  Letakkan beras yang telah di’huni’ oleh kutu beras di dalam dulang atau bekas terbuka. Kemdian jemur di bawah sinaran matahari sehingga kutu beras tiada.

5.    Daun belimbing buluh

Sebaiknya simpan beras bersama dengan dua tiga helai daun belimbing buluh yang telah dikeringkan. Daun belimbing buluh dikatakan cukup berkesan menghapuskan kutu beras.

6.    Kulit kayu manis

Selain bermanfaat digunakan untuk menghalau semut, kulit kayu manis juga boleh digunakan untuk menghindar atau menghalau kutu beras.  Aroma khasnya itu membuatkan kutu beras berasa tidak selesa.


Bila Murid Tahap 2 Dah Mula Tanya Cara Sperma Boleh Masuk Badan Perempuan, Penerangan Kena Padu!

Kanak-kanak ibarat kain putih yang suci dan bersih. Di usia kanak kanak inilah mereka masih dan sedang belajar mengenai kehidupan dan persekitaran mereka. Disebabkan itu, tidak hairanlah banyak perkara mereka masih lagi naif dan memerlukan tunjuk ajar daripada ibu bapa dan orang sekelilingnya.

Bahkan kadang-kadang apa yang ingin difahami oleh anak-anak kecil ini melalui soalan-soalan yang diajukan kepada kita hingga tidak terduga dibuatnya. Malah memerlukan kemahiran untuk kita pula menjelaskannya dengan sebaik mungkin.

Apatah lagi bila menyentuh tentang aspek seksualiti dan seumpamanya.

Ini sebagaimana yang telah dikongsikan oleh Mohd Fairuz Abu atau lebih dikenali sebagai Akhi Fairuz Al-Jengkawi di akaun facebooknya berkenaan ada pelajar sekolah rendah bertanyakan soalan bagaimana sperma boleh masuk ke dalam badan perempuan.

Andai soalan yang sama diajukan oleh anak-anak kepada kita sebagai ibu ayah, apa pula jawapan yang boleh kita berikan? Mati ‘kutu’ juga dibuatnya untuk memahamkan soal seksualiti ini pada anak kecil.

Untuk itu, jom kita baca perkongsiannya untuk jadikan panduan bersama bagi mempersiapkan diri berdepan dengan soalan-soalan yang dijangka keluar daripada mulut anak-anak. Semoga apa yang dapat kita terangkan kelak pada anak-anak adalah untuk memberikan kebaikan buat mereka.

Penerangan Tak Boleh Terhenti

Bila pelajar sekolah rendah (tahap 2) tanya macam mana sperma boleh masuk badan perempuan, maka saya kena bersilat sikit untuk jawab.

Mula-mula kena fahamkan mereka beza lelaki dan perempuan, kenapa Allah bagi lelaki zakar dan perempuan faraj. Kemudian saya akan terangkan secara terperinci anatomi kemaluan, fungsi testis, sperma, ovum, kenapa lelaki baligh keluar air mani, kenapa perempuan keluar darah haid.

Bila dah selesai bab tu, maka saya cerita pula bagaimana hidupan ini membiak. Pokok, buah-buahan, bunga, haiwan dan terakhir manusia.

Saya selalu guna contoh kucing yang mengawan. Kebiasaannya majoriti murid pernah tengok kucing beraksi. Cuma ada antara mereka tak tahu dengan cara itu kucing akan membiak.

Mereka juga tak sedar kucing jantan ada air mani. Jadi, air mani si jantan perlu dimasukkan ke dalam kemaluan kucing betina untuk berlakunya persenyawaan.

Akhirnya saya akan tanya pelajar kembali. “Awak rasa macam mana pula manusia membiak? Apa yang mereka lakukan? Macam mana sperma lelaki boleh bertemu dengan ovum yang berada dalam rahim perempuan?”

Ketika saya ajukan soalan ini, kebanyakan pelajar dah dapat tangkap apa point yang saya nak sampaikan.

Ramai dapat relate dengan topik hadas besar yang mereka belajar masa darjah 3. Salah satu sebab kena mandi wajib adalah bersetubuh/ persetubuhan.

Kemudian saya sambung.

“Jika kucing membiak melalui proses mengawan, maka manusia pula melalui persetubuhan, atau hubungan seksual. Zakar lelaki perlu dimasukkan ke dalam faraj perempuan. Barulah air mani (sperma) dapat bertemu ovum). Itulah yang dinamakan persetubuhan.”

Tapi penerangan tak boleh terhenti setakat tu je. Kena ‘bersilat’ lagi.

“Kita tak sama macam haiwan. Kucing tu ikut sukalah nak mengawan kat mana-mana pun. Tepi kaki lima sekolah ke, sebelah tayar kereta ke, lantak. Depa mana ada akal. Tapi manusia Allah dah tetapkan peraturannya.

Kalau nak buat hubungan seksual, wajib berkahwin. Barulah boleh lalukan hubungan berkenaan. Dan sebab itu juga pasangan yang berkahwin tidur sebilik. Mak dan ayah kita.”

Masuk bab bilik ni, saya akan tanya pelajar siapa masih tidur sama bilik dengan mak ayah.

Biasanya kalau ada 300 orang pelajar (murid 10-12 tahun), hampir 30-40 orang juga akan angkat tangan.

Jadi, saya terangkan lagi kepada pelajar.

“Awak tak boleh tidur lagi bersama mak ayah”

“Ibu bapa perlukan ruang privasi. Kasih sayang mak ayah ni bukan hanya pegang tangan masa berjalan, berpelukan, cium pipi, bahkan lebih dari tu. Aurat ibu, ayah kita boleh tengok, aurat ayah, ibu kita boleh tengok.

Kalau kita masih tidur bilik yang sama, kesianlah mak ayah kita untuk berkasih sayang.”

Sebenarnya bab ni saya tak salahkan anak, tapi salahkan mak ayah yang tak bertegas dan disiplinkan anak tidur bilik sendiri. Nak jadi apa sampai ada kes budak perempuan umur 14 tahun tidur dengan si bapak setiap malam!

Kemudian, saya sambung semula pasal pembiakan tadi.

“Bila persetubuhan berlaku dalam perkahwinan, Allah redha. Dapat pahala. Sama macam orang bersedekah.

Tapi! (Masa ni saya tekankan sungguh-sungguh)

Bila hubungan seksual ni berlaku di luar perkahwinan, maka ia dinamakan Zina. Ya, dosa besar. Haram! Nak dekati pun Allah larang.

Tapi kalau hubungan tu dibuat secara paksa, ia dinamakan rogol. Rogol ni jenayah! Perbuatan jahat, kejam, jijik!

Sabit kesalahan, boleh dipenjara selama 20 tahun dan sebatan.”

Biasanya saya akan tunjuk demo macam mana sebatan dilakukan. Kemudian saya sambung lagi.

“Tapi rogol ni bukan sekadar secara paksaan sahaja, ia juga dinamakan rogol walau hubungan seksual tu berlaku suka sama suka.

Contoh, pakwe dengan makwe ke, orang dewasa dengan budak perempuan ke, asal yang perempuan bawah umur 16 tahun, keluarganya buat report polis, sabit bersalah lelaki tu akan dipenjara dan disebat.

Nak ke meringkuk lama-lama dalam penjara atas kesalahan seperti tu? Ada tu baru pertama kali cuba buat, itupun sebab kawan-kawan ajak. Seronok dapat ‘kenduri’kan perempuan. Dah perempuan tu on, budak lelaki air naik atas kepalalah!

Sekali bila keluarga perempuan buat laporan polis, habis semua pelaku disumbat ke penjara.

Tak berbaloi hidup macam ni. Hidup kau orang ni panjang lagi. Tuntut ilmu sungguh-sungguh. Seperti mana kita tak suka mak kita, kakak kita, adik perempuan kita diperlakukan seperti itu, begitu juga orang lain. Mereka juga punya wanita disekelilingnya.

Yang perempuan pula jaga diri elok-elok. Jangan mudah percaya janji manis lelaki. Tolong jadi pandai.

Lagi satu, kat sekolah jangan suka-suka hati dok sebut nak rogol kawan. Ingat perkataan tu boleh dibuat main? Kelakar? Ini sampai saya dengar budak darjah 1 pun dah berani sebut nak rogol kawan. Belajar dari siapa? Nak jadi penjenayah?

Bla bla bla..

Bla bla bla..”

Panjang sebenarnya ayat-ayat yang selalu saya gunakan untuk nasihat pelajar. Kalau saya sambung tulis lagi ni, mahu 30 minit baru habis baca.

Itu jika bersama murid sekolah rendah tahap dua, kalau dengan budak sekolah menengah, lagilah garang aku tekankan bab ni! Yang rasa kelakar pun sampai muka pucat lesi rasa takut.

Dia ingat semua benda boleh buat lawak.

Nak buat macam mana lawak lucah ni dah lama dinormalisasi. Dari segenap sudut kehidupan dilucahkan. Sampai bilalah muslim di Malaysia ni nak anggap serius benda ni.

Didik anak lelaki agar hormati wanita, lindungi mereka dan jangan sekali-kali ada niat merogol mereka. Ajar mereka jauhi pornografi dan segala lorong yang membawa ke arahnya.


“Isteri Mengidam, Usahalah Tunaikan. Barangkali Itu Permintaan Terakhirnya” -Shuib

Jika bukan pengalaman sendiri, pasti anda pernah dengar ibu hamil yang mengidam macam-macam ketika hamil. Betul tak? Kononnya pembawaan budak. Tak kira lah sama ada apa yang diidamkan itu rasional atau tidak.

Itulah topik yang dikupaskan oleh Ajak dan Shuib iaitu ibu hamil yang sedang mengidam ketika segmen pagi di sebuah radio baru-baru ini.

Turut berkongsi pengalaman sama, Shuib bercerita mengenai kenangan manis bersama arwah isterinya yang dikatakan mengidam pelik seperti ingin merasa sabun.

Malah, Shuib turut memberitahu isterinya juga pernah mengidam untuk makan daging Wagyu ketika sedang hamil anak bongsu mereka iaitu Ayash Affan.

“Mengidam hendak makan daging Wagyu. Dia ketap bibir sambil telan air liur dan ketika hamil Ayash Affan ni dia memang suka sangat makan daging Wagyu.

“Dan haritu masa dia minta tu, sememangnya Alhamdulillah dapat ditunaikan dan dia terlalu seronok sangat makan daging tu. Seronoknya, Ya Allah, dapat jugak ditunaikan,” cerita Shuib.

Tidak kurang dari itu, Ajak juga sempat memuat naik video di laman Instagramnya yang memperlihatkan reaksi pelawak Shuib ketika radio memutarkan lagu Allahyarhamah isterinya, penyanyi Siti Sarah Raisuddin.

Dalam video tersebut, Shuib hanya memaling muka tanpa berkata apa-apa saat mendengar lagu nyanyian arwah isteri tercinta dan berkongsi kapsyen “Kalau isteri kita mengidam, Suami usahalah sebaiknya tunaikan..Barangkali itu adalah permintaan terakhir dia.. -Shuib.”.

Pelawak dan juga penyampai radio itu turut meninggalkan komen di ruang perkongsian itu dengan mengatakan Ajak telah membuatkan dia mengalir air mata.

“Kau cekik air mata aku pagi-pagi Jak,” tulis Shuib secara ringkas.

Rata-rata netizen turut berasa sebak melihat reaksi wajah Shuib, malah ada juga di antara mereka yang memahami apa yang dilalui oleh pelawak berkenaan.


Bertuahnya Suami Punya Isteri Yang Mengundang Rezeki. Ketahuilah Ciri Isteri Sebegini!

Menikah atau berkahwin adalah salah satu sunnah Rasullullah yang dapat membuatkan seseorang menjadi lebih baik dan lebih dekat kepada Allah. Dengan berkahwin seseorang akan mendapat kebahagian yang diberikan oleh Allah sebagai kenikmatan di dunia.

Walaupun begitu ramai lelaki yang takut untuk berkahwin, antaranya kerana takut tidak dapat bertanggungjawab terhadap anak dan isterinya. Ramai yang takut berkahwin kerana bimbang jika mereka tidak mampu menanggung keperluan anak dan isterinya.

Padahal, jelas bahawa Allah akan memberikan rezeki yang lebih kepada pasangan yang sudah mendirikan rumahtangga, Allah juga tidak akan membuatkan umat-Nya menjadi susah setelah berkahwin, dan juga seharusnya kamu tahu bahawa ada beberapa ciri isteri yang mengundang rezeki suami yang melimpah ruah.

Ketahuilah wahai lelaki, calon suami mahupun suami, ada beberapa ciri isteri yang dapat mengundang rezeki suami melimpah ruah:-

Wanita yang taat pada Allah dan Rasul-Nya adalah wanita yang akan memberikan keberkatan didalam rumahtangga dan juga rezeki yang melimpah ruah untuk suami. Bagi para lelaki yang ingin berkahwin, sebaiknya pilihlah wanita dari agamanya. Wanita yang baik adalah wanita yang taat pada Allah dan juga Rasul-Nya.

Wanita yang sholehah pasti akan taat pada perintah suaminya selama perintah itu tidak bertentangan dengan agama. Dengan itu, hati suami akan menjadi tenang dan tenteram dan mudah menjalankan kewajipannya mencari rezeki.

Isteri yang sholehah haruslah melayan suaminya dengan baik, seperti menyiapkan makanan untuk suami, menyiapkan keperluaannya, mendidik anak-anaknya perkara yang baik, menjaga hati suami, dan dapat menenangkan hati suami ketika merasa gelisah. Isteri seperti ini adalah isteri idaman dan isteri kesayangan para suami.

Sebaik-baiknya perhiasan dunia adalah wanita solehah. Wanita memang sinonim dengan berhias, tetapi wanita solehah hanya akan berhias untuk suaminya. Wanita solehah akan selalu menampakan perhiasannya dan kecantikannya hanya untuk suaminya. Wanita seperti ini akan mengundang rezeki yang melimpah untuk suaminya.

Jika ditinggal suami ketika mencari nafkah, isteri yang membawa rezeki akan senantiasa menjaga kehormatan dan juga harta suami yang dititipkan kepadanya. Isteri yang solehah tidak akan keluar rumah jika tidak mendapat keizinan suami, dan juga membatasi tetamau-tetamu yang bertandang ke rumah.

Isteri yang dapat membawa rezeki untuk pernikahannya adalah wanita yang senantiasa meminta redha suami ke atasnya. Ketika perlakuannya membuatkan hati suaminya tersinggung, maka mereka akan datang kepada suaminya dan tidak akan tidur sebelum mendapatkan maaf dari suaminya.

Isteri yang selalu ikhlas menerima pemberian suami dengan ikhlas adalah istri yang akan membawa banyak rezeki untuk suaminya. Isteri pembawa rezeki akan selalu menerima pemberian suami dengan ikhlas dan tidak pernah mengeluh kekurangan dari pemberian suaminya. Isteri seperti ini akan sentiasa ditambahkan rezekinya oleh Allah.

Isteri yang dapat menjadi partner dalam meraih kejayaan di dunia dan di akhirat adalah isteri pembawa rezeki. Isteri dengan ciri ini ia akan selalu berkata-kata lembut pada suaminya, dan menjadi motivasi bagi suaminya untuk selalu bersemangat mencapai redha Allah.

Ciri isteri pembawa rezeki yang terakhir adalah isteri yang senantiasa selalu mendoakan suaminya. Ia tidak pernah merasa putus asa terhadap apa yang menimpa pada dirinya dan keluarganya. Ia terus mendoakan suami dan anak-anaknya agar berjaya di dunia dan di akhirat.


Anak Lelaki Ni Perangainya Lain Macam Sikit, Dah Tahu Baru Senang Nak ‘Handle’ , Dr Ini Kongsi Caranya.

Membesarkan anak lelaki ini, ibu bapa perlu banyak besar untuk menghadapi cabarannya.

Maklumlah mereka ini lebih bertenaga dan lasak. Lebih-lebih lagi anak-anak yang aktif dan sentiasa melakukan penerokaan di sekelilingnya.

Jika dibandingkan dengan anak perempuan agak mudah untuk diuruskan. Malah anak perempuan mudah untuk diberi arahan supaya tidak terlalu aktif.

Perkara yang kita patut tahu tentang anak lelaki

1. Otak anak lelaki cenderung untuk melakukan sesuatu (action-oriented). Kalau ada masalah, mereka suka untuk cuba selesaikan.

2. Untuk memahami dan berkongsi perasaan sendiri dengan orang lain adalah tak mudah untuk anak lelaki. Jadi hargailah bila anak lelaki berkongsi rasa dengan kalian.

3. Kita kena sayang anak lelaki sebanyak mana kita sayang pada anak perempuan. Hanya kerana mereka lelaki, tak bermakna mereka tak perlukan kasih sayang yang banyak.

4. Didik anak lelaki untuk urus konflik dengan tutur kata yang halus dan beradab. Bukan dengan serangan perkataan yang kasar, mengugut atau menggunakan kekerasan.

5. Anak lelaki perlu diberi masa dan ruang untuk berlari, memanjat, melompat dan melakukan aktiviti fizikal lain.

6. Anak lelaki perlu diberi perhatian untuk mengasah kemahiran otot halus (fine motor) seperti menggunting, bermain playdough, memegang pensel dan melukis.

7. Anak lelaki suka jika mak ayah bacakan mereka buku cerita terutama dari usia 1 – 8 tahun. Mereka suka bila kita terangkan proses yang berlaku di sekeliling mereka.

8. Anak lelaki kadang-kadang buat keputusan terburu-buru.

Kongsikan dengan mereka pilihan yang ada serta cara mengurus cabaran dalam hidup. Berani menghadapi ujian dan bukan lari dari masalah.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Lisa Surihani Imbau Memori Saat Ayah Meninggal Dunia, Buat Netizen Turut Menitiskan Air Mata!

Kehilangan orang tersayang sememangnya sangat meruntun hati dan memilukan dapat dirasakan dalam diri. Bukan sahaja pada dan ketika saat perpisahan abadi itu terjadi, malah setelah bertahun masa berlalu sekali pun perasaannya tetap sama. Hiba dan sayu bila terkenang, apatah lagi terpaksa menangung rasa rindu yang tiada berpenghujung.

Tanggal 31 Oktober 2008 merakam kisah pilu buat keluarga Datin Lisa Surihani apabila ayah tercinta dijemput Ilahi.  Meskipun sudah 14 tahun berlalu, namun apa yang dirasai oleh isteri kepada Datuk Yusry Abdul Halim di dalam perkongsian video ditemuramah untuk  mengimbau kembali saat akhir pemergian ayahnya Mohamed Mahbob cukup menyentuh hati wargamaya.

Menerusi video yang dimuat naik di akaun Tiktok @aq_norasima1557 Lisa Surihani ada berkongsi momen akhir sebelum insan  bergelar ayah yang cukup disayanginya itu menghimbuskan nafas terakhir di pangkuannya.

“Arwah meninggal dalam dakapan saya. Saya baru balik kerja ketika itu. Dia nampak saya dan mak saya masuk ke pintu, terus dia kata “Now Daddy boleh baring.”

“Memang dia menanti kepulangan kami. Kemudian saya tanya , “Nak Lisa bacakan Yasin?” Dia kata ‘OK’. Selepas baca Surah Yasin, dia siap boleh betulkan lagi bacaan saya. Sebab dia sudah hafal. Dia tahu mana bacaan yang betul dan salah.

“Kemudian saya cakap, “Daddy jom kita zikir. Allah, Allah, Allah.” Dia jawab, “Ya itulah yang paling penting”.

“Saya tidak faham lagi apa yang dimaksudkan oleh Daddy pada ketika itu.  Saya cakap dengan dia, “Daddy ingatkan semalam? Kita baru sahaja ambil ujian darah. Kanser Daddy telah menunjukkan peningkatan yang baik sebanyak 50 %. Ayah akan menjadi wali nikah saya nanti,” cerita Lisa terhenti menahan tangisnya.

Tidak lama kemudian menyambung pula ceritanya, bahawa dia dan Daddynya terus berzikir bersama-sama sehinggalah sampai satu saat Daddynya seakan sukar sedikit untuk menuturkan kata.

“Ketika berzikir, dia seperti sukar sedikit untuk melafazkannya. Lillahi Ta’aala, tiba-tiba saya rasa ‘blackout’ . Selepas itu saya sedar dan mendapati Daddy sudah tidak bernafas lagi.

“Mata dia memandang ke atas, selepas itu saya seperti “Eh, apa yang baru berlaku ni?” “Apa yang blackout itu.”Selepas itu saya cakap, seolah-olah seperti dia memahami “ Daddy kalau hendak tidur, tutuplah mata Daddy.

“Dipertengahan Daddy menutup matanya, matanya memandang saya,” kongsi Lisa lagi dalam nada sebak.

Mendengar setiap butir bicara yang diungkapkan oleh Lisa Surihani, nyata benar-benar menyentuh hati netizen hingga ramai yang turut menitiskan air mata. Bahkan ada yang merasakan betapa beruntungnya Lisa Surihani kerana diberi peluang untuk membaca yasin dan berzikir bersama arwah bapanya. Momen tersebut cukup menyentuh hati.


Anak Tunggal Jatuh Motosikal Mainan, Menangis Berteriak Sebelum Meninggal Dunia.

Hati ibu ayah mana yang tidak sebak apabila anak yang dinantikan sekian lama akhirnya menemui Maha Pencipta Yang Maha Esa. Lebih menyedihkan anugerah Ilahi itu dikurniakan setelah tujuh tahun melayari bahtera rumahtangga.

Detik cemas yang pastinya tidak akan dilupakan sepanjang hidup buat kedua pasangan suami isteri ini apabila anak yang baru berusia tiga tahun jatuh ketika bermain motosikal mainan disahkan meninggal dunia.

Ikuti perkongsian berikut.

7 tahun menunggu cahaya mata. Pulangnya seorang anak tunggal kepada Maha Pencipta. Sayang tidak semestinya memiliki.

Redha walau tersakiti. Jatuh airmata melihat seorang ayah menunaikan bakti terakhir buat anaknya.

Sebak melihat kasih seorang ibu membawa kesyurga. Bayangkan kesedihan yang dilalui oleh mereka.

10 tahun melayari bahtera perkahwinan.Dikurniakan cahaya mata selepas 7 tahun menanti. Kebahagiaan yang hadir sudah terhenti.

Anak yang dikasihi kini telah pergi. Hanya kenangan selama 3 tahun 6 bulan tersimpan rapi.

Allahuakbar!

Jasad terbujur kaku ini dikenali dengan dengan nama panggilan adik fazly. Baru berusia 3 tahun 6 bulan dan anak tunggal dalam keluarganya.

ASBAB KEMATIAN

Punca kematiannya asbab terjatuh sewaktu sedang bermain motosikal mainan bateri.

Berkemungkin kepalanya mengalami kecederaan dalaman akibat hentakan kuat ketika terjatuh.

Kejadian malang yang menimpa adik Fazly  berlaku pada 16 ogos sekitar 08.00 pagi.

Ketika itu adik fazly sedang bermain motosika mainan tersebut dengan ditemani oleh ibunya dihadapan rumah.

Adik fazly dikatakan terjatuh ke belakang dari motosikal menyebabkan kepalanya terhantuk dilantai simen.

Selepas terjatuh adik fazly berteriak menangis seperti menahan kesakitan yang amat sangat.

Si ibu yang panik terus mendapatkan adik fazly untuk melihat kesan kecederaan yang dialami oleh anaknya.

Si ibu mendapati tiada sebarang kesan kecederaan yang ada dikepala adik Fazly.

Namun adik fazly dikatakan tiba-tiba berhenti dari menangis dan tidak sedarkan diri.

Si ibu yang panik cuba memanggil nama anak kesayangannya itu sambil mengoyangkan tubuh badannya.

Tetapi adik Fazly tidak menunjukkan sebarang tindak balas walaupun si ibu memanggil namanya.

Si ibu yang ketakutan telah menghubungi suaminya yang ketika itu sedang berkerja.

Si suami yang pulang kerumah menjadi semakin panik bila melihat keadaan anaknya.

20 MINIT TERIMA RAWATAN DISAHKAN MENINGGALKAN DUNIA

Adik Fazly terus dibawa ke Hospital Tengku Ampuan Rahimah Klang setelah si bapa tiba dirumah.

Dalam perjalanan ke hospital pasangan suami isteri ini tidak putus-putus berdoa.

Mereka berharap adik Fazly dapat diselamatkan. Mereka mahu melihat adik Fazly membesar seperti kanak² yang lain. Kerana bagi mereka adik Fazly adalah kunci kebahagiaan dalam keluarganya.

Si bapa yang membawa adik fazly tiba dibahagian kecemasan hospital sekitar pukul 10.00 pagi.

Adik Fazly bergegas dibawa masuk kedalam wad kecemasan untuk dirawat.

Namun pasangan suami isteri ini menerima perkhabaran duka. Anak kesayangan mereka tidak dapat diselamatkan.

Jantung adik Fazly terhenti setelah 20 minit menerima rawatan. Waktu kematiannya dicatit pukul 10.20 pagi bertarikh 16 ogos 2022.

Si ibu dan si bapa tidak dapat menahan sebak.Anak yang ditatang bagai minyak yang penuh kini sudah tiada.

Jasad adik fazly telah dibawa ke unit forensik untuk diambil ujian saringan covid-19 sebelum dibedah siasat.

Punca kepada kematian adik Fazly masih lagi dalam siasatan.Ibu bapa adik Fazly telah dimaklumkan oleh pihak doktor forensik.

Ujian makmal akan mengambil masa sebelum punca sebenar kematian adik Fazly diketahui.

Lalu ibu bapa adik fazly telah menghubungi talian hotline kami.Mereka mahu mendapatkan bantuan pengurusan untuk jenazah anaknya.

Kami menyatakan kesediaan untuk membantu. sudah semestinya kami tidak akan menolak.

Membantu pengurusan terakhir untuk adik fazly adalah tanggungjawab kami. Adik fazly adalah satu amanah kiriman Allah.

Jadi kami harus tunaikan amanah yang diberi dengan sebaik mungkin. Dan Alhamdulillah adik fazly telah kami uruskan cara yang paling sempurna.

Jasadnya selamat disemadikan ditanah perkuburan Islam Selat Klang.

Ketika video ini dimuat naik yakini adik Fazly sedang leka bermain bersama rakan-rakan yang lain. Semoga adik Fazly bergembira didunia barunya.

Buat ibu dan bapa adik fazly. Banyakkan bersabar. Redhakan pemergian anak tunggal mu itu.

Allah memilih adik Fazly kerana Allah sayang. Ada hikmah disetiap ketentuan yang berlaku.

Salam takziah dari kami unit khas van jenazah. Al-Fatihah buat adik fazly! Yang sudah bergelar ayah dan ibu mohon share video ini


“Nak Pasangan Beri Perhatian, Kita Juga Kena Buat Benda Yang Sama. Jangan Asyik Tadah Sahaja, Harus Memberi Juga.” Deep Pesanan Doktor Ni!

Baru-baru ini viral di laman sosial akan luahan seorang lelaki beristerikan doktor. Menerusi perkongsian tersebut, lelaki ini meluahkan isi hatinya akan kehidupan rumah tangga yang tidak seperti pasangan lain. Dek kerana sibuknya sang isteri dengan tugasan sebagai doktor.

Memang tak mudah jadi suami kepada seorang doktor. Banyak cabarannya. Pasti banyak perkara suami perlu tolak ansur.

Namun, ada lebih banyak cabaran yang perlu dihadapi oleh seorang doktor perempuan yang berkeluarga.

Semasa aku bertugas di hospital, aku rasa tak ada masa nak fikir untuk diri sendiri. Nak tidur tak sempat, nak makan tak sempat, nak berlibur… lupakan sahajalah.

Dalam sibuk macam tu, rakan seperjuangan aku yang perempuan ni ada yang buat perkara yang bagi aku tak selfless(tak kasihankan diri). Ketika pesakit semua dah tidur, mereka tumpang seterika baju suami di bilik on-call.

Aku tak tipu! Ada!

Ada pula yang dah ada anak. Bila wad tenang, dia jalankan tanggungjawab sebagai ibu. Kami faham maksudnya dia nak pam susu. Biasanya kami tak kacau dia melainkan situasi kecemasan. Bukan lama pun.

Ada yang jahit lencana pada baju anak sekolah di antara jadual waktu pembedahan. Paling kerap nampak, doktor perempuan minta resepi dari jururawat. Katanya nanti cuti nak masak sedap untuk suami.

Yang bagusnya, tak pula mereka abaikan tanggungjawab mereka sebagai doktor. Kerja semua selesai.

Sejujurnya tak pernah lagi aku nampak doktor lelaki buat kerja-kerja macam tu. Memanglah lelaki tak boleh pam susu dari kelenjar susu mereka, tapi yang lain tu boleh buat, kan? Namun tak juga dibuat pun.

Benda macam ni, perempuan je cukup “gila” untuk buat.

Tak sangkal, bila isteri kerap tiada di rumah, suami mesti akan rasa macam tak ada isteri. Semua benda kena buat sendiri(seorang diri). Namun semua itu sebenarnya persepsi yang boleh diubah.

Suami tak akan rasa tak ada isteri jika dia suami sentiasa lakukan sesuatu untuk isterinya tu.

Aku ada nampak juga suami doktor-doktor ni kadang-kadang datang bawa makanan kepada isteri. Selalunya masa shift petang atau malamlah. Kadang bawa makanan lebih untuk staf wad juga.

Ada juga suami yang datang untuk ambil bekalan susu badan yang dah dipam oleh si isteri. Kadang bawa sekali anak jumpa ibu. Dapatlah anak tu minum susu badan terus dari ibunya. Sekejap pun jadilah.

Aku tak rasa suami-suami tu rasa macam dia tak ada isteri. Kerana suami-suami ni rasa mereka ada isterilah mereka buat macam tu, agar si isteri ni dapat rasa ada suami.

Pendek kata, nak rasa ada pasangan, selain kita harapkan pasangan beri kita perhatian, kita kena berilah juga perhatian pada mereka. Benda ni hubungan dua hala.

Tak usahlah asyik tadah sahaja, haruslah memberi juga.

Apapun, terima kasih kepada semua suami-suami yang meminjamkan isteri-isteri mereka untuk berkhidmat kepada ummah. Semoga ada kebaikan atas pengorbanan kalian berdua.

Tuhan sahaja dapat membalas.


Tunai Hasrat Arwah Ayah Bergelar Polis. Sebak Perkongsian Ini

Tiada permintaan yang lebih sayu daripada menunaikan hasrat seorang ayah untuk melihat anak lelakinya bergelar polis. Meskipun ayah sudah tiada di dunia, anak lelaki ini tetap menunaikan impian arwah yang mahu melihatnya bergelar polis.

Baru-baru ini, seorang kakak telah memuat naik status mengenai adik lelakinya yang telah Berjaya menamatkan latihan di Pusat Latihan Polis (PULAPOL) Air Hitam,Negeri Sembilan. Menerusi laman social Twitter, kakak itu telah berkongsi sebuah video di majlis program pusat itu. Ibunya turut hadir tanda sokongan kepada anak tersayang. Doa ibu juga menjadi pengiring kejayaan anak ini.

Jom semak perkongsian ini.

Puas ibu cari adik, sebab semua hitam semua pakai sama ibu tak perasan adik dah lalu tepi dia.Adik ni anak bongsu dalam family sis and also tunggal lelaki. Terima Kasih dik tunaikan hasrat Arwah papa untuk jadi polis.

Doakan adik saya yang akan bertugas di sabah

Adik pun rapat jugak dengan papa. Gais doakan papa saya juga ye. Al-fatihah papa Abdullah bin Haji Mat Adan

Terima Kasih papa ibu besarkan kami adik beradik sehingga ke tahap ini. Susah payah papa ibu waktu muda dulu,akan kami balas semuanya dan semoga allah menjaga kalian di dunia dan akhirat. We love you

Sebenarnya adik graduated in Diploma in Culinary. He can cook so well. plus dia anak manja ibu banyak ibu ajar dia masak

Sumber : Twitter isyvpipi


Tak Perlu Jerit Dan Marah, Perunding Psikologi Ini Tunjuk Cara Betul Guna Sistem Ganjaran, Baru Mudah Nak Didik Anak!

Gelak tawa dan keletah anak tentunya memberikan kebahagian buat ibu bapa. Rasa penat seharian bekerja sudah tentu hilang setelah terhibur dengan telatah mereka.

Namun, bergelar ibu bapa, kita sentiasa berhadapan pelbagai cabaran untuk menghadapi kerenah anak-anak ini. Pelbagai cara yang digunakan untuk memastikan anak-anak mendengar kata.

Malah ada segelintir ibu terpaksa menjerit dan marah akibat anak tidak mendengar kata. Boleh naik tekanan darah jika hari-hari anak berkelakuan begitu!

Hakikatnya ada caranya untuk mengelak situasi itu ketika mendidik anak-anak. Salah satu yang sering diguna pakai oleh ibu bapa adalah mengunakan sistem ganjaran kepada anak. Namun cara yagng bagaimana yang betul untuk memberi ganjaran kepada anak agar tidak memberi impak buruk kepada perkembangan kanak-kanak.

Persoalan ini yang dikupas oleh Perunding Psikologi Klinikal, Klinik Psikologi Azlina. Puan Hajjah Azlina Roszy Binti Mohamad Ghaffar menerusi program Webinar Pa&Ma: Sayang Anak Ketat-Ketat anjuran Majalah Pa&Ma dan Majalah Keluarga yang diadakan secara virtual pada 20 Mac 2022.

Dengan tajuk, ‘Sistem Ganjaran Bukti Sayang Anak, Benarkah?‘ , Puan Hajjah Azlina Roszy Binti Mohamad Ghaffar ini menjelaskan bahawa ganjaran yang diberikan kepada anak ada kaitan dengan emosi.

Katanya kerap ibu bapa mengunakan taknik ganjaran untuk anak berkelakuan baik. Namun tegasnya, dalam bidang psikologi bukan sistem ganjaran itu yang menjadi keutamaan tetapi  bukan salah faham mengenai konsep ganjaran yang dyang betul lebih kepada bagaimana ibu bapa memhami konsep sistem itu dan mempraktikan dalam mendidik anak-anak.

KONSEP DALAM ISLAM

Sistem Ganjaran ini telah diperkenalkan dalam Islam.

GANJARAN DAN HUKUMAN

. Ayat-ayat yang menyentuh ganjaran syurga kepada orang-orang yang beriman dan hukuman neraka kepada orang-orang yang tidak beriman.

“Sungguh orang-orang yang kafir kepada ayat-ayat Kami, kelak akan Kami masukkan ke dalam neraka”. [An Nisa’:56]

“Adapun orang-orang yang beriman dan mengerjakan kebajikan, kelak akan Kami masukkan ke dalam syurga yang mengalir di bawahnya sungai sungai, mereka kekal di dalamnya selama-lamanya”. [An Nisa’:57]

Sistem ganjaran ini dinyatakan dalam Al-Quran.

Ayat-ayat hukuman

KONSEP  SAINTIFIK

Fahami psikologi anak

Menurut Perunding Psikologi Klinikal, Klinik Psikologi Azlina. Puan Hajjah Azlina Roszy Binti Mohamad Ghaffar, dalam mendidik anak, ibu bapa  harus memahami pskikologi anak-anak. yang termasuk perkembangan otak.

Prefrontal cortex’ adalah bahagian otak yang terletak di lobus hadapan. Ini adalah bahagian otak yang berkembang paling lambat. Para saintis berkata, ia masih lagi berkembang sehingga usia belasan tahun hingga mencapai usia antara 20 hingga 25 tahun. Tugas ‘prefrontal cortex’ dipanggil eksekutif.

Prefrontal cortex terletak dibahagian ubun-ubun kepala anak. Kepentingannya ia berkaitan dengan perbelajaran. Anak-anak akan menyerap stimulasi apa yang dilhat dipersekitaranya termasuk untuk belajar, mengingat, membuat keputusan, memahami dan untuk berfikir.

Apa fungsi eksekutif Prefrontal cortex’

Ketidakmatangan Kanak-kanak

Otak kanak-kanak sehingga remaja belum mempunyai pemikiran abstark. Bila bahagian otak ni lambat, kanak-kanak masih belum fahan, belum matang untuk berfikir. Namun mudah menerima respon kepada sebarang rangsangan.

“Contoh, jika anak mengaku buat salah, ibu akan berkata ‘mama tak marah’ atau ibu boleh memberi ciuman sayang. Tak semestinya bagi hadiah yang mahal. Ganjaran dalam bentuk senyuman pun boleh. Cara ini pun dikatakan ganjaran.”

Masalah tingkahlaku dan gejala sosial di kalangan remaja dan orang muda boleh dikaitkan dengan kekurangan pada PFC (prefrontal cortex) iaitu ketidakmatangan PFC di dalam melakukan penilaian terhadap sesuatu.

Oleh itu, kanak-kanak di peringkat umur di bawah 10 tahun biasanya melakukan keputusan mengikut emosi (bahagian amygdala – otak, tengah)

Kanak-kanak juga tidak dapat berfikir ke hadapan dan belum mempunyai pemikiran abstrak

Oleh itu, kanak-kanak tidak faham mengapa mereka perlu mandi, makan, tidur, jangan main benda berbahaya atau kotor dan lain-lain

Otak kanak-kanak sehingga remaja sangat responsif kepada 2 perkara:

1. Rangsangan ganjaran dan hukuman – gunakan pendekatan ganjaran untuk mendapatkan kepatuhan dalam pembelajaran

2. Novelti (perkara baru dan unik) – kerana itu kanak-kanak suka ‘explore’ dan curious dengan banyak perkara dan mudah belajar.

GANJARAN DAN HUKUMAN

Memberikan ganjaran dan hukuman tertentu boleh merangsang kanak-kanak melakukan perkara-perkara yang diinginkan oleh ibubapa serta menjauhi dari melakukan perkara yang tidak diingin.

-Ganjaran (balasan baik – reward)

-Hukuman (balasan buruk – punishment)

-Kajian psikologi menunjukkan otak manusia didorong oleh ganjaran dan hukuman

-Ganjaran meningkatkan kebarangkalian tingkahlaku dilakukan berulangkali

-Hukuman dilakukan untuk mencegah tingkahlaku dari berulang lagi

Tak perlu bagi hadiah yang mahal, hanya kata-kata positif.

Bagaimana Melatih Disiplin

Menggunakan carta bintang (star chart) – mendapat mata ganjaran apabila sesuatu tingkahlaku dilakukan; misalnya mendapat 1 bintang selepas menggosok gigi

Setiap carta bintang ialah untuk tempoh seminggu atau mengikut bilangan hari

Menggunakan token ekonomi – menebus hadiah dengan mata ganjaran. Misalnya ingin mendapatkan pensil baru boleh tebus dengan 5 mata ganjaran.

Boleh juga menggunakan stiker sebagai pengganti bintang untuk menarik perhatian kanak-kanak

Boleh dimulakan seawal usia 4 tahun. Menolak mata ganjaran untuk membuang tabiat buruk. Misalnya suka memukul adik, akan ditolak mata ganjaran setiap kali memukul

Mata ganjaran tidak boleh diberikan sekiranya tingkahlaku tidak dilakukan. Misalnya hari Isnin tidak menggosok gigi maka tidak mendapat apa-apa bintang.

Dengan pendekatan ini, anak yang tidak melakukan perbuatan yang baik dalam list carta,  tidak akan mendapat bintang. Setiap bintang ada nilai.

“Cara saya setiap hujung minggu. Satu bintang, 10sen. Kumpul masuk tabung. Jadi cara ini secara tidak langsung anak-anak belajar untuk usaha berkelakuan mengikut carta berkenaan.

“Sistem ganjaran perlu dilakukan setiap hari. semua aktiviti dilakukan setiap hari. Cara ini kanak-kanak tidak perlu berbohong. Tak buat tak dapat ganjaran. Carta juga boleh mengikut kesesuaian keluarga masing-masing,” ujarnya menerusi webiner Sayang Anak Ketat-Ketat baru-baru ini.

Lihat video lengkap lihat di bawah ini. Untuk topik Sistem Ganjaran Bukti Sayang Anak, Benarkah? Lihat video di minit ke 5.24 .

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Jangan Buat Main, Garam Gula Pun Jadi Faraid. Deep!

Rupanya ramai yang kurang ilmu mengenai sistem faraid yang dilaksanakan oleh Islam yang tidak boleh dibuat main walaupun hanya melibatkan harta arwah sekadar gula atau garam.

Nampak biasa tetapi ia perkara yang tak boleh dibuat main.

Ikuti perkongsian ini yang sungguh bermanfaat oleh peguam ini.

Garam gula pun pusaka. Bukan sekadar tudung dan baju. Apatah lagi barang berharga arwah. Jangan ambil mudah bila pakai pusaka arwah. Waris-waris faraid arwah redha ke? Ada minta izin dari mereka?

Ini tidak, bila berlaku kematian sibuklah nak buat kenduri arwah. Segala garam gula kunyit beras arwah digunakan untuk kenduri tanpa bertanya kepada waris-waris faraid yang ada.

Ala, gula garam je. Tak kan itu pun nak berkira?

Semalam semasa arwah masa hidup memang garam gula itu miliknya. Tetapi hari ini apabila beliau meninggal dunia, gula dan garam telah bertukar menjadi milik waris faraid yang berhak. Kalau ada seorang waris yang tidak redha, apa hukumnya?

Jadi sebagai orang-orang yang masih hidup, berhati-hatilah semasa mengambil barang orang yang telah mati. Minta izin, minta izin,minta izin walaupun simati itu kakak atau adik yang paling rapat dengan kita.

Ini tidak, semasa simati dibawa ke masjid semasa proses pengkebumian, sibuklah sedara mara ambil barang-barang arwah. Habis baju-baju arwah dalam almari dibahagi-bahagikan tanpa minta izin waris-waris faraid yang berhak.

Inilah masalahnya kalau ada sikap tak ambil kisah.

Lepas itu, waris faraid arwah pun tak kenal. Arwah ada anak lelaki tetapi adik beradik arwah sibuk juga nak kain baju, barang kemas dengan alasan, kami dulu rapat

Dosa makan harta bathil ni bukan dosa kecil. Lagi kena berhati-hati jika simati tinggalkan anak-anak yatim.

Jadi kalau tak ada ilmu mengenai faraid, belajarlah. Sekurang-kurangnya kenal siapa waris faraid kita.

Sebarang persoalan boleh ajukan di https://tanyalahpuanumi.wasap.my


Nak Ajar Anak Tentang Adab, Ibu Ayah Pun Kena Buat Sama.

Menghormati orang atau barang milik orang adalah salah satu adab yang mesti menjadi amalan hidup.

Begitu juga cara kita mendidik anak-anak. Jika kita mahu anak-anak hormat kita, kita pun perlu lakukan yang sama.

Begitulah perkongsian yang dipaparkan ini.

Hormat.

Kalau mahu anak hormat kita, belajar untuk tunjuk hormat pada anak anak.

Teringat pada 1 hari, saya sedang bersiap untuk pergi kerja.

Kebetulan, berkenan dengan botol kakak aufa.

Saya pun ambil dan isi air.

Kemudian, Aufa pun ternampak botol airnya yang sudah terisi air.

Lalu, dia pun menegur saya

“Bu, ibu nak bawa botol kakak pergi sekolah ke?”

“Ya kakak”

“Ala, ibu tak beritahu pun kakak nak guna botol kakak”

Alamak, saya terlupa. Biasanya bila saya nak guna apa pun barang dia saya akan minta dulu. Pada saya, sekecil apa pun barang itu saya akan minta.

Bukan apa, bila kita hormat barang anak anak dan iktiraf hak milik mereka, anak anak pun akan belajar hormat barang ibu dan ayah.

Mengajar anak melalui contoh dari tindakan kita itu sebenarnya lebih berkesan berbanding sekadar kata kata nasihat kan?

Lalu, menyedari kesilapan saya ketika itu saya pun meminta maaf dengan kakak Aufa.
“Sorry kakak, ibu tak beritahu kakak dulu. Boleh ibu pinjam botol kakak ni?

“Boleh je ibu, ambil lah. Jaga baik baik tau”

Alhmdulillah.

Berkat saya buat begitu, Aufa sangat menghormati barang saya.

Even telefon pun dia akan minta dulu sebelum tengok kartun.

Bila anak anak rasa dihormati, rasa hormat itu dipulangkan kembali kepada kita, ibu dan ayahnya”


‘Bukan Queen Control Pun Jika Suami Tadah Telinga Dengar Cakap Isteri’. Itulah Penambah Bahagia Rumahtangga.

Biasalah isteri yang suka membebel, suami kena tadah aje dengar luahan isteri. Kadang ia hanya sekadar luahan hati, suami yang memahami akan tenang dengan situasi itu.

Malah, ia juga menjadi penanda aras bahawa isteri mulai penat dengan situasi rumahtangga yang menguruskan pelbagai hal.

Suami harus ambil perhatian untuk ini. Agar emosi isteri stabil. Bukan bermakna isteri itu queen control, tapi suami yang prihatin akan sentiasa mendengar apa sahaja masalah isteri.

Begitu juga dengan perkongsian ini.

Isteri Kuat Membebel Di Rumah, Suami Kena Tenang Bukan Sama Beremosi

Terkedu bila ramai suami yang mengadu penat dan rimas dengar isteri membebel di rumah.

Ada juga yang sanggup curang kerana kononnya dah tak tahan dengar isteri membebel.

Tapi apa PUNCA isteri kerap membebel?

Pada awalnya ingat orang perempuan ni kuat membebel sebab memang suka suka, atau sebab fitrah wanita mesti mulut banyak cakap.

Tapi salah !

Mereka tak membebel tanpa sebab. Mereka hanya membebel bila mereka mahu suami ‘dengar’ bahawa mereka sedang rasa penat, rimas, sibuk dan stres menguruskan rumah seorang diri.

Perasan tak, makin kita buat dunno makin kuat dan panjang bebelan isteri..

Selalunya, isteri seorang sahaja yang sentiasa rimas dan tak keruan bila lihat anak-anak tak mandi, rumah bersepah macam rumah terbiar, timbunan baju belum basuh & lipat, barang sekolah anak belum pack, nak menyapu, nak masak.

Kita yang dengar deretan tugas ni pun dah rasa penat, apatah lagi isteri yang membuatnya rasa 2x ganda penat.

Ditambah pula dengan tekanan tempat kerja, tekanan peribadi dan tekanan dari anak-anak membuatkan emosi si isteri koyak dan memancut-mancut keluar suara merungut dan mengungkit hal lepas.

Lagi bahaya jika mereka pendam perasaan kacau tu dalam hati senyap-senyap. Masa ni benda kecil pun dah boleh trigger si dia untuk menjadi marah dan beremosi. Akhirnya anak-anak jadi tempat si isteri melampiaskan jiwa kacau tu.

Sebab itu, saya ingin berpesan pada semua suami di luar sana jangan lah cepat melenting dan buruk sangka bila isteri membebel dan mengomel, sebaliknya bertenang dan jadi pendengar yang setia kerana setiap bebelan yang keluar dari mulut dia itu ibarat detoksifikasi racun yang merosakkan jiwa.

Bahkan ada kebaikan dengar isteri membebel ni. Menurut kajian yang dilakukan oleh Universiti Michigan lebih kerap isteri membebel pada suami semakin kurang risiko suami menghidap penyakit kencing manis.

DENGAR LUAHAN ISTERI

Lebih baik tadah telinga dengar bebelan tak rugi apa pun daripada dapat penyakit kencing manis rugi tak dapat makan manis-manis.

Nampak isteri membebel tak henti-henti jangan lari lesap ntah ke mana, cuba peluk isteri panggil duduk sebelah. Buat slow talk hati ke hati.

Pastikan keperluan fisiologi seperti makan, tidur dan rehat isteri kita cukup barulah perkataan yang keluar dari mulut mereka menyenangkan hati kita.

Suami patut jadi ‘ubat’ penenang bila isteri tak dapat kawal emosi, bukan jadi ‘api’ yang menambah derita emosi si isteri.

Tak akan jadi queen control pun jika suami tadah telinga dengar cakap isteri, malah lebih bahagia.

Sumber: Mohd Fhais


Ibu Hamil Pertama Kali Wajib Jaga Kandungan,  Perkongsian Wanita Ni Kena Baca, Jangan Ambil Mudah Ya!

Setiap kali disahkan mengandung, sebagai ibu yang membawa amanah Allah di dalam kandungan, kita bertanggungjawab sepenuhnya menjaganya. Jangan katakan kita sudah banyak pengalaman dan menganggap kandungan adalah perkara mudah dan tidak perlu diberikan perhatian.

Setiap kandungan adalah berbeza dan sebagai ibu kita harus menjaga sebaiknya. Ibu yang mengandung anak pertama pula perlu lebih berjaga-jaga serta dapatkan nasihat dan ilmu sebanyak mungkin.

Pengajaran untuk mak-mak mengandung..especially 1st time pregnent.

1. Jangan terlalu gagah bawa kereta. Tak kira manual atau auto.
2. Jangan rajin sangat kemas rumah kalau tak larat . Biarkan je rumah macam tongkang pecah ??
3. Tak payah masak, suruh je laki masak atau tapau.
4. Bakal-bakal bapa jangan sedap-sedap je rasa bini kau tu strong walaupun dulu bini kau budak sukan.

Pengalaman yang cukup terkesan.
Satu masa dulu boleh kata akak agak aktif. Lepas kahwin pernah gugur sekali sebab berlari turun tangga dari tingkat 4. Gagahkan? Padan muka!

Lepas 6 bulan, alhamdulillah akak disahkan mengandung sekali lagi. Excited. Turun tangga naik tangga slow. Haruuuu..setengah jam kalau nak turun atau naik.

Time ni part time study pjj kat Universiti Tun Hussien On Malaysia (Uthm). Gagah jugak! Hujung minggu drive ulang alik pergi kelas Kulai-Batu Pahat. Drive sendiri okey. Masa ni pregnent dalam 11 minggu. Aakak rasa akak gagah tapi tak. Akak bleeding masa kat kelas. Suami nak tak nak kena la datang ambik bini dia kan.

Esoknya akak warded. Jalan dah bukak. Akak punya sedih meratap nasib bila doc cakap miscarriage. Esoknya cek jalan dah tutup. Time tu punya la gembira. Akak kemudiannya jalani hidup sebagai preggy mummy dengan gembira. Ooo ye..akak pospond semester sebab tak nak drive jauh.Taubat.

29 minggu kandungan, akak teruja nak tau baby laki ke perempuan. Konon nak suprise tapi akak tak boleh tahan. Mula la episod-episod pelik. Mungkin kesan dari bleeding di awal kandungan.

Bila scan, baby kecik dan doktor pelik. Betul ke 29 minggu? Tapi akak memang confirm. Rujuk ke klinik kesihatan yang buat check up. Follow up seminggu, baby memang kecik dari usia.

Terus kene tolak pergi Hospital Sultan Aminah, Johor Bharu. Mulanya ingatkan refer macam tu aje, sekali akak kena tahan wad terus. Uri tak lekat betul kat dinding rahim . Du minggu akak berhuni dalam wad dengan uniform pink. Jiran sebelah katil dah bertukar lebih dari 20 orang. Akak kental!

32 minggu bila scan aliran darah terbalik. Terus emergency czer. 17-june-17. Baby boy. 800gm, 2.40pm.

Anak akak besar tapak tangan. Akak macam berkira -kira, boleh ke si kecik ni survive? Lama akak kumpul kekuatan sampai akak jumpa 1 group yang sangat-sangat membantu, Baby Premature Malaysia – NICU. Tahniah dan tq pada group admin dan ahli.

Berbalik pada anak.
Boy
800g
32w 2d
17-6-2017
Adam Muhammad Hadi bin Mohamad Hanis

Nicu 51 hari. 2 bulan scn a3. Naik semula nicu seminggu sebab rsv virus. Turun scn sebulan. Berat drop. Transfer scn a3. Smpai genap umur 7 bulan baru discharged. Wehooooo .

7 bulan duduk wad. Maksudnya 7 bulan anak tak balik rumah langsung. Dan akhirnyaaa he’s back walaupun dengan oksigen. Dua minggu kat rumah banyak perubahan positif. Harap-harap check up lagi sekali boleh off oxygen. Insyaallah. Aminnnnnnn.

Last but not least. Jagalah kandungan anda. Peace yoooo..


“Jaga Diri Semua, Abah Minta Maaf.” Anak Kongsi ‘Warkah’ Terakhir Ayah Sebelum Meninggal Dunia Akibat Covid-19!

Wabak Coronavirus atau COVID-19 ini membawa seribu satu makna buat semua. Bukan hanya kita bahkan satu dunia terkena tempiasnya.

Beribu-ribu kematian dicatatkan dan yang sedang dirawat tidak terkira jumlahnya. Semuanya dek kerana ‘virus’ kecil dan tidak mampu dilihat dengan mata kasar.

Perkongsian yang meruntun hati ini daripada salah seorang anak kepada mangsa korban pandemik ini meluahkan rasa sedih dan lebih menjadikan mereka sedih apabila ayahnya sempat meninggalkan warkah untuk anak-anak tercinta.

Lebih lagi menyedihkan apabila mereka tidak dapat menatap wajah insan tersayang buat kali terakhir sebelum jasad dikebumikan.

Difahamkan, mangsa merupakan kes kematian ke 325 yang dilaporkan oleh pihak KKM baru-baru ini.

Assalamualaikum wbt
Alhamdulillah .. alhamdulillah..
Selesai sudah semua urusan pengebumian abah pagi tadi.
Alhamdulillah sempat sampai dan jadi wakil keluarga tengok abah disimpan walaupun dari jauh 😥🥺
Alhamdulillah semua urusan pun Allah mudahkan.
Semoga Allah ampunkan abah, beri kelapangan pada abah, dilepaskan dari siksa kubur, dimasukkan di kalangan orang2 beriman.
Nota ini yang paling terakhir sekali abah tinggal sebelum abah ditidurkan pada isnin lepas. 🥺🥺😭

I cried everytime 😭
Bagi sesiapa yang mengenali abah, sesiapa yang abah saya berhutang dengannya, mohon direct terus pada saya atau ahli keluarga yang lain.
Doakan juga buat ahli keluarga saya yang lain yang masih lagi dirawat dan dipantau di hospital ipoh, semoga terus sihat dan selamat dari wabak ini InsyaAllah.

Covid 19 isn’t a joke guys.
Follow SOP dan jaga jarak.
Jaga diri, jaga keluarga.

P/s : Btw.. cuma saya dan suami dan sorang anak menakan sahaja yang tidak dijangkiti.. dan sy bukan penyebab mereka dijangkiti. ( Sebab berlegar2 di ws kata sy punca 🧐)
19112020
Khamis
Anak sulung abah.


“Tenanglah Duhai Ibu Dan Bayi…”- Ustazah Asma Titip Doa & Kongsi Amalan Bila Diuji Kesempitan Hidup

Tekanan dan desakan hidup dipercayai mendorong seorang lelaki bertindak di luar kewarasan apabila sanggup mengelar leher isterinya dan bayi mereka yang baru dilahirkan di sebuah rumah di Bakar Batu di sini pada Isnin, ini sebagaimana yang dilaporkan di Sinar Harian

Difahamkan dalam kejadian yang berlaku pada jam 12 tengah hari itu, mangsa Hajar Nursyahirin Rosman, 26, dan bayinya, Hans Mohd Thakif Amir, ditemui berlumuran darah dengan kesan kelar pada leher di luar rumah teres didiami pasangan muda itu.

Pastinya membaca berita seperti ini membuatkan kita rasa sedih, kecewa malah pelbagai rasa timbul di atas apa yang menimpa mangsa. Perasaan yang sama juga dirasai oleh Ustazah Asma Harun dan beliau turut terpanggil meluah rasa di akaun facebooknya.

Membaca perkongsian yang dititipkan terasa sayu dan bersamalah kita ambil iktibar. Amalkan juga doa yang dikongsikan oleh ustazah dalam kita meneruskan kehidupan yang penuh dengan ujian ini.

TENANGLAH DUHAI IBU DAN BAYI, SEMOGA KALIAN TENANG DALAM RAHMAT ALLAH

إِنَّا لِلَّهِ وَإِنَّا إِلَيْهِ رَاجِعُونَ

Maksudnya: “Sesungguhnya kami adalah milik Allah dan kepada-Nya kami dikembalikan.”

Luluh hati seluruh rakyat Malaysia ketika mendapat berita tentang seorang ibu yang baru habis pantang dan bayinya berusia 44 hari dikelar oleh si suami, kemudian melarikan diri. Allahu Akbar.

Kejadian ngeri ini berlaku sekitar waktu tengahari tadi, iaitu di sebuah rumah di Bakar Batu, Johor. Mereka dikatakan pasangan yang baru sahaja mendirikan rumah tangga dalam tempoh setahun sejak PKP tahun lepas.

Mereka direzekikan seorang anak dan hidup bahagia, namun suaminya diuji dengan masalah pekerjaan sejak pandemik. Kita tak tahu hal sebenar yang mendorong suspek bertindak begitu, namun kita doakanlah buat mereka.

Sungguh, kadang manusia hilang pertimbangan apabila diuji dalam kesempitan. Ada sebuah doa yang diajarkan oleh Rasulullah SAW supaya Allah SWT hilangkan segala kesedihan yang kita alami, bebanan hutang, rasa gelisah, dll.

Diceritakan oleh Abu Sa’id al-Khudiri r.a., satu hari Baginda SAW berkata kepada Abu Umamah yang sedang dalam kesedihan, “Mahukah aku ajarkan doa yang apabila kamu ucapkan maka Allah SWT akan menghilangkan kegundahanmu dan melunaskan hutangmu?” Dia berkata, “ya wahai Rasulullah.”

قَالَ قُلْ إِذَا أَصْبَحْتَ وَإِذَا أَمْسَيْتَ: {اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ} قَالَ فَفَعَلْتُ ذَلِكَ فَأَذْهَبَ اللَّهُ عَزَّ وَجَلَّ هَمِّي وَقَضَى عَنِّي دَيْنِي

Maksudnya: Baginda bersabda, “Apabila kamu berada di pagi dan petang hari maka ucapkanlah, “Ya Allah, aku berlindung kepada-Mu daripada kegundahan dan kesedihan, dan aku berlindung kepada-Mu daripada kelemahan dan kemalasan, dan aku berlindung kepada-Mu daripada sifat penakut dan bakhil, dan aku berlindung kepada-Mu daripada bebanan hutang dan penindasan daripada orang lain.” Beliau (Abu Umamah r.a.) berkata: “Maka aku pun melakukannya dan ternyata Allah SWT menghilangkan kegundahanku dan melunaskan hutangku.”

(HR Abu Daud, hadis hasan)

Takziah diucapkan kepada keluarga Allahyarhamah Hajar Nursyahirin Rosman, khususnya buat ibu ayah atas kehilangan anak dan cucu. Terus kuat dan bersabar, semoga arwah ditempatkan bersama orang soleh lalu dihimpunkan di dalam Syurga tanpa hisab.

Semoga kita semua dikurniakan Husnul Khatimah saat menghadapi kematian nanti. Mari sama-sama kita amalkan doa ini, agar diberi pengakhiran yang baik:

اللَهُمَّ اخْتِمْ لنا بِحُسْنِ الْخَاتِمَة وَلاَ تَخْتِمْ عَلَيْنَا بِسُوءِ الخَاتِمَة

Maksudnya: “Ya Allah, akhirilah hidup kami dengan pengakhiran yang baik dan jangan Engkau akhiri hidup kami dengan pengakhiran yang buruk.”


Haris Jawab Dengan Hadis Kenapa Tak Tunjuk Lagi Wajah Muhammad Bilal

Haris jawab dengan hadis kepada banyak pertanyaan netizen bila boleh tengok wajah anaknya Muhammad Bilal.

Ramai peminat sememangnya ternanti-nanti wajah anak pasangan selebriti popular Neelofa dan Haris. Wajah bayi yang dilahirkan pada 29 Januari lalu dan telah genap berusia sebulan ini masih belum lagi ditunjukkan pada tatapan umum.

Haris atau lebih dikenali sebagai Pencetus Ummah (PU) Riz yang muncul sebagai salah seorang tetamu jemputan dalam program MeleTOP malam semalam turut ditanyakan soalan berikut oleh pengacara popular Nabil Ahmad & Elly Mazlein.

Menjawab pertanyaan tersebut, Haris memberitahu dia dan isterinya tiada masalah untuk berkongsi wajah anak sulung mereka kepada peminat tetapi khuathir ada perkara yang tak elok boleh berlaku berdasarkan satu hadis yang disebut oleh Rasulullah S.A.W.

Haris memberitahu dia dan Neelofa tidak menyembunyikan wajah anak mereka tetapi berjaga-jaga dengan penyakit ain berdasarkan hadis yang disebut oleh Rasulullah S.A.W.

“Tiada masalah nak tunjuk anak ni tapi kita khuatir ada perkara, ada satu hadis, saya jawab dengan hadislah. Lepas tu you orang fikir macam mana.

“Nabi S.A.W bersabda yang bermaksud:

“Kalau kamu tengok satu benda yang menakjubkan kamu, harta kamu, anak beranak kamu, keluarga kamu, apa yang menakjubkan macam wow kan.

“Kalau tak sebut nama Allah SWT, tak sebut kelebihan pada Allah SWT sebab siapa yang jadikan dia? Allah kan.

“Jadi kita khuatir berapa ramai yang tengok, kalau-kalau ada yang terlepas tak sebut SubhanaAllah. Takutlah.

“Saya ni baru tau kalau anak tu sakit, bapak boleh jadi mental tau!”

Selain itu ditanya tentang pemilihan nama anak sulung mereka Muhammad Bilal, Haris memberitahu itu adalah nama pilihan mereka bersama.

“Nama Muhammad Bilal diambil dengan pilihan dan keputusan bersama. Saya dalam banyak kisah pergi ceramah, Bilal ni buat menangis dengar.

“Jadi kami ambil berkat moga (Bilal) jadi anak soleh.

Untuk rekod, Haris dan Neelofa mendirikan rumah tangga pada 27 Mac tahun lalu di sebuah hotel terkemuka tanahair.

Sertai Webinar Keibubapaan PERCUMA anjuran Pa&Ma secara virtual yang menjemput speaker- speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Doktor Ini Tegur Dan Tegas Untuk Ibu Bapa Yang Memakaikan Anak Walker Dan Buaian Boleh Menyebabkan Kematian Walaupun Dalam Pemantauan Rapi

Baru-baru ini tular di Tiktok mengenai bahana memakaikan anak kecil walker, atas tujuannya memudahkan kerja ibu dan kononnya boleh mempercepatkan proeses anak berjalan. Ternyata fakta itu salah! ia hanyalah Mitos semata-mata.

Katanya, kemalangan boleh berlaku bila-bila dalam sesaat walaupun dengan pemantauan rapi. Mungkin ada ibu bapa yang memberikan alasan bahawa sebelum ini perna guna tapi tiada apa yang berlaku, ada juga ibu bapa yang meletakkan alasan atas sebab ibu bapa bekerja lagi-lagi anak yang sedang lasak, jadi dengan meletakkan di walker anak itu selamat. Ini menunjukkan keangkuhan ibu bapa yang hanya mementingkan diri sendiri tamoa memikirkan keselamatan anak.

Menurut kajian, sehinggakan  negara Canada banned penggunaan walker sekeras-kerasnya kerana setiap hari mesti ada budak yang mengalami kecederaan yang disebabkan oleh walker atau buaian akan datang di hospital atau klinik disebabkan kecederaan dan kematian. Doktor Irma sendiri pernah melihat didepan matanya budak meninggal disebabkan walker.

“Perent jangan cakap pasal pemantauan budak, sebab first step pemilihan alat untuk budak sendiri adalah dah salah, maksudnya ibu bapa boleh pilih dengan lebih selamat contohnya sperti baby cot atau play pen yang boleh digunakan sehingga anak dah besar. Selamat kan? boleh letak dekat dapur sekiranya ibu buat kerja. masih boleh pantau . tak ada pergi mana-mana atau lari” tegas Dr Irma

“Yang cakap budak lebih cepat berjalan sebab guna walker tu korang belajar dari mana sayang? ”

“Budak yang belajar berjalan tanpa menggunakan walker lebih kuat sebab dia menggunakan muscle dan otot, otot badan, otot tangan dan otot otak sekali! balance coordination.. read! read! belajar! ” jelas Dr Irma.

Harapan Dr Irma, dia berharap ramai lagi ibu apa yang cakna berkenaan keburukan menggunakan walker untuk anak dan lebih bijak dalam memilih alat untuk anak

“Be a responsible parents! Orang bagi fakta yang melibatkan keselamatan anak2 bukan untuk di argue berdasarkan pemikiran dan pengalaman ya! Faham kan dan rajinkan membaca dan belajar ! Pilih yang selamat baru boleh cakap pasal pemantauan rapi ! Rujuk playlist kanak kanak hadam kan semua vtt tu. Jadi ibubapa yang bijak.”


“Ini Pengalaman Pertama, Nak Rasai Sendiri.” Harris Alif Ingin Masuk & Temani Isteri Dalam Dewan Bersalin

Menantikan kehadiran ahli baru dalam pastinya momen yang cukup mendebarkan buat bakal ibu dan bapa.

Dalam masa yang sama pasti excited kan nak menimang si kecil. Kalau dulu si ayah boleh masuk ke dewan bersalin untuk menemani dan menyaksikan sendiri proses melahirkan.

Namun selepas pandemik Covid-`19, tidak lagi dibenarkan berbuat demikian. Bagi pelakon dan penyanyi Hariis Alif yang merupakan suami kepada Intan Ladyana, dalam menantikan zuriat sulung mereka itu, dia berhasrat untuk menemani isterinya sepanjang tempoh bersalin kelak.

Intan dikatakan bakal melahirkan bayinya pada penghujung Februari ini.

“Saya okey nak teman dan melihat sendiri proses bersalin nanti. Ini adalah pengalaman pertama, pastinya saya mahu rasai sendiri.

“Tetapi tidak tahu bagaimana SOP yang ditetapkan pihak hospital. Jadi saya ikut sahaja,” ujar Hariis lagi.

Dia dalam pada itu mengakui banyak mempelajari ilmu keibubapaan menerui pembacaan secara atas talian.

“‘Sekarang zaman moden, gunakan teknologi sebaik mungkin. Cari sahaja d internet. Banyak ilmu manfaat yang boleh dipelajari. Jadi tak perlu saya hadiri kelas untuk belajar ilmu menjadi seorang bapa.

“Selain itu, ibu bapa saya juga sering memberi nasihat apa yang patut dilakukan apabila sudah ada anak sendiri nanti,”ujarnya lagi.

Untuk rekod, Harris dan Intan mendirikan rumahtangga pada 5 Februari 2021.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ini Sebab Jangan Terlalu Garang Dalam Mendidik Anak. Ibu Ayah Kena Alert

Tahukah anda terdapat 3 jenis kepimpinan dalam keluarga iaitu kepimpinan autokratik, demokratik dan laissez-faire. Cara ini juga diaplikasikan dalam kepimpinan rumahtangga termasuklah cara pendidikan terhadap anak-anak.

Berikut pandangan oleh Puan Siti Aishah merupakan pensyarah di Jabatan Bimbingan dan Kaunseling, Institut Perguruan Kampus Darulaman, Jitra.

Kepimpinan atau cara didikan autokratik berfokus kepada ibu bapa yang sangat tegas dan boleh dikatakan ibu bapa yang garang. Ciri kepimpinan autokratik termasuklah ibu bapa menggunakan kuasa untuk menentukan segala aspek dalam hidup anak-anak. Ibu bapa begini akan membuat penyelesaian, keputusan, kedudukan dalam semua aspek kehidupan anak-anak dan anak-anak mestilah menjadi pak turut segala apa perancangan ibu bapanya terhadap mereka. Peranan ibu bapa dalam konteks ini lebih kepada perancang dan penentu semua aspek kehidupan anak-anak dan anak-anak hanya menurut sepenuhnya tanpa ada bangkangan.

Kepimpinan atau cara pendidikan demokratik pula akan lebih menumpukan kepada lebih banyak perkongsian menang-menang antara ibu bapa dan anak-anak. Ibu bapa akan lebih banyak memberikan dorongan, sokongan serta galakan untuk anak-anak melakukan perkara-perkara yang telah disepakati bersama. Peranan ibu bapa lebih kepada memberikan sokongan, mampu berbincang secara adil serta galakan untuk anak-anaknya. Sokongan dan dorongan sangat diperlukan oleh anak-anak untuk mengembangkan potensi anak-anak ke arah membina jati diri yang mantap. Kata-kata perangsang ibu bapa adalah azimat untuk anak-anak meneruskan kehidupan dengan penuh keyakinan dan berusaha mencapai kejayaan demi kejayaan dalam hidup mereka.

Kepimpinan atau cara didikan yang ketiga iaitu laissez-faire pula ialah kaedah kepimpinan tanpa ada sebarang kawalan terhadap anak-anak. Mereka bebas melaksanakan apa jua perancangan dan keinginan mereka dalam hidup dengan sepenuh kebebasan. Ibu bapa tidak ambil tahu dan memberikan sepenuh kebebasan untuk anak-anak mereka. Ibu bapa yang melaksanakan cara ini sebenarnya tidak berperanan dalam membantu anak-anak. Anak-anak dibiarkan terumbang-ambing dalam meneruskan kehidupan tanpa sebarang bimbingan dan panduan daripada ibu bapa.

Kesan buruk jika terlalu garang

Ibu bapa yang garang banyak menggunakan kaedah pendidikan yang pertama iaitu autokratik di mana anak-anak tidak diberi pilihan untuk melakukan apa yang mereka sukai. Ibu bapa ini terlalu tegas dalam menentukan halatuju anak-anak serta semua aspek kehidupan. Kesan kepada anak-anak ialah anak-anak hidup dalam tekanan perasaan yang amat kuat malah ada yang menghadapi tekanan mental disebabkan terpaksa mengikut apa juga arahan ibu bapa walaupun hati tidak suka.

Tekanan emosi kadang kala menjadikan anak-anak terlalu sgresif dengan orang lain malah ada juga yang menghadapi kemurungan, iaitu suka duduk sendirian, lebih banyak menghabiskan masa dengan bersendirian bermonolog dan mampu menyebabkan kerisauan pada diri mereka.

Tekanan mental juga berlaku dan menjadikan anak-anak tidak mampu fokus di dalam kelas dan belajar dengan tenang. Apa yang ada dalam minda mereka ialah rasa keterpaksaan dalam melakukan semua tugas hidup dan akhirnya anak-anak akan menjadi jemu dengan hidup. Malah ada juga anak-anak yang memberontak contoh bergaduh dengan kawan-kawan di sekolah, menjadi vandalisme dengan melepaskan tekanan dengan merosakkan alatan-alatan di sekolah serta menconteng tandas dan pelbagai premis lain untuk melepaskan tekanan perasaan.

Ada juga anak-anak yang dididik dengan autokratik akan melepaskan perasaan kepada adik-adiknya seperti suka memukul, membuli dan mencederakan mereka kerana ingin membalas dendam terhadap apa yang ibu bapa lakukan terhadap mereka.

Ibu bapa yang autokratik mempunyai kecenderungan yang tinggi untuk memukul anak-anak mereka sekiranya anak-anak tidak mahu mengikut apa jua arahan mereka.

Antara kesan yang lain ialah anak-anak akan mencari sumber sokongan daripada orang lain seperti kawan baik, juga kawan yang lain jenis untuk berkongsi masalah dan perasaan mereka. Dan mereka lebih mempercayai kawan baik itu dari ibu bapa mereka sendiri. Apa yang ditakuti ialah bilamana mereka mendapat kawan-kaan yang tidak baik dan terlibat dalam gejala sosial seperti dadah, rempit, melepak dan kes2 jenayah juvana. Anak-anak juga akan mudah meletakkan kepercayaan, sokongan kepada selain ibu bapanya dan sampai satu tahap anak-anak sanggup keluar dan lari dari rumah bila terlalu tertekan dengan sikap ibu bapa terutamanya anak-anak remaja.

Anak-anak yang tertekan berkecenderungan untuk mendapat penyakit kemurungan atau “depression”, kebimbangan melampau atau “anxiety disorder” serta berkemungkinan mendapat skizofrenia sekiranya tidak dirawat dengan baik, selain menjadi vandalisme dan terlibat dengan jenayah delinkuen juvenil.

Semoga kita muhasabah diri  untuk menjadi ibu bapa yang terbaik dalam mendidik anak-anak.


Ibu-Ibu Nak perut Kempis Dan Awet Muda Cuba Buat Jamu Dengan 4 bahan ini. Mudah, Ringkas, Yang Penting Bahan Semula Jadi!

Pelbagai cara dan petua yang ada untuk anda yang mengalami masalah perut buncit, lemak berlebihan dan sebagainya. Mungkin ada antara kita yang tidak berani mengambil produk di pasaran, bimbang kesan buruk pada tubuh.

Nah, admin sediakan satu petua yang cukup mudah, ringkas dan yang penting menggunakan bahan semula jadi.

Sesuai diamalkan oleh wanita dan lelaki, petua ini bukan sekadar dapat membantu kempiskan perut, ia juga dapat mengeluarkan angin degil dan lemak terkumpul, melancarkan pencernaan, menyihatkan dalaman dan luaran serta untuk mengekalkan awet muda.

Bahan Bahannya:

3 inci Kunyit

1 inci Halia

Segenggam asam jawa

2 sudu gula melaka/ gula kabung

Sedikit garam

Cara Caranya:

sumber: Azwani Muzammel


Ustaz Kazim Jelaskan Rahsia Nak Perkahwinan Itu Bahagia. Rupanya Ini Sebabnya

Pastinya yang bergelar suami isteri inginkan kebahagiaan yang berpanjangan dalam sebuah perkahwinan. Hubungan yang sentiasa sweet walaupun anak sudah berderet, rumahtangga tetap harmoni. Tentu ada rahsianya kan.

Nyata, untuk membentuk keluarga bahagia, suami isteri kena elak perkara yang boleh menjejaskan hubungan suami isteri. Ikuti perkongsian yang sungguh inspirasi ini.

Ustaz Datuk Kazim Elias ada share 4 punca kenapa satu-satu perkahwinan tu tak bahagia.

Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak. Benda susah akan senang bila buat sama-sama. Jangan senang je bersama. Bila susah pas kat pasangan pulak. No no

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha
Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.” ?

Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.

Dalam kahwin ni, kalau kita nak ketenangan, kita kena belajar untuk REDHA.

Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang tamak pahala


Isteri Tolak Hubungan Intim, Salah Satunya Sebab Suami Selekeh, Awas!

Kebanyakan kes penolakan seks berlaku kerana si isteri yang tidak pandai menjaga penampilan diri di rumah, berpakaian kurang enak dan selekeh di mata suami.

Semua ini menjadi penyebab dan alasan untuk suami mencari lain. Namun tahu tak bahawa isteri juga berdepan masalah yang sama apabila suami juga tampil selekeh serta tidak pandai menjaga kebersihan diri sendiri.

Disebabkan hal ini, ramai isteri menolak seks dalam diam dan menggunakan bermacam alasan untuk menolak aktiviti ranjang. Jarang persoalan ini diutarakan namun suami juga perlu mengambil kira akan penampilan dan kebersihan diri ketika di rumah, sekaligus menaikkan semangat isteri untuk bersama di ranjang.

Sejujurnya suami perlu lebih peka akan kebersihan diri sendiri. Ramai lelaki tidak ambil kisah akan tatacara menjaga diri apatah lagi pakaian yang disarungnya. Walaupun ada isteri yang mengambil kira akan kebersihan, namun mereka sering lalai dan terlupa bahawa ia menjadi rutin harian.

Ikut Sunnah Nabi

Sahabat Rasulullah s.a.w, Abbas r.a pernah menceritakan bahawa Rasulullah s.a.w menyuruh beliau tampil kemas dan segak di hadapan isteri: Sebagaimana isteri kamu berhias untuk kamu, kamu juga perlu berhias untuk isteri kamu.Itulah kata-kata Rasullullah SAW mengenai hal ini. Nyata suami juga harus tampil bersih dan segak serta mempersiapkan dirinya ketika berada di rumah, sama seperti mana si isteri bersedia untuk mereka. Pahala pastinya milik anda.

Ambil Kira Kehendak

Jika suami mengambil kira apabila isteri berpenampilan kurang enak dan selekeh di rumah, suami juga seharusnya berpenampilan sama dan senada. Jangan hanya memakai pakaian yang ‘cukup makan’ atau tidak ‘cukup kain’ di rumah. Bila kedua-duanya serupa barulah kehendak dan keinginan untuk ‘bersama’ menjadi selari kala di ranjang.

Menjaga Kebersihan Diri

Jika ketika bujang lelaki acapkali tampil dengan pakaian yang sama tanpa mencucinya terlebih dahulu, janganlah amalan ini diteruskan selepas berkahwin. Letakkan sahaja baju yang sudah dipakai di dalam bakul supaya isteri anda dapat mencucinya. Menjaga kebersihan diri juga dituntut dalam Islam. Setiap kali mandi, lelaki selalu mengabaikan akan kebersihan dalaman. Jangan lupa untuk bersugi dan perapian lainnya, sama seperti wanita.

Pujukan Halus

Pujuklah suami anda untuk membeli baju baru supaya dia terlihat lebih segar auranya. Sesekali berbelanja untuk diri sendiri rasanya tidak salah. Jangan hanya cantik ke tempat kerja tetapi tidak sempurna kala di rumah. Pujukan halus anda dengan lantunan suara yang lembut sesekali pasti buat suami cair.

Pujian Ikhlas

Bila suami bersiap kemas dan rapi, pujilah dia dengan seikhlas hati. Pujian kadangkala besar manfaatnya pada diri. Biar anak-anak juga mendengar pujian ikhlas anda. Mana tahu pujiannya buat dia gembira bukan kepalang. Kegembiraan ini sekaligus buat keinginan untuk bersama di ranjang dengan penuh semangat. Hebat bukan?

Manjakan Diri Bersama

Sesekali bila anda mengunjugi spa atau melakukan apa jua rawatan kecantikan seperti pedicure dan manicure, ajaklah suami anda untuk turut serta. Sesekali dibelai manja, pasti mereka juga tidak mampu menolaknya. Lama kelamaan pasti mereka juga mula merasakan akan kehebatan dan kesegaran memanjakan diri. Mana tahu cara ini buat anda dan suami lebih bangkit ghairahnya.

Gantikan Pakaian Baru

Lelaki selalu jarang mengambil kisah akan pakaiannya apatah lagi jika berada di rumah. Isterilah paling berperanan besar untuk menggantikan pakaian yang baru dan bersih kepada suami setiap hari. Jangan biarkan dia mengenakan pakaian yang sama di rumah hingga berhari-hari. Ambil kisah akan pakaian dalamnya dan gantikan dengan yang baru lagi bersih. Bila semuanya bersih, hati juga makin bertambah senang.


Dr Amalina Guna Cara Mudah Jelas Kesan Suntikan Vaksin. Take Note Semua!

Ketika ini isu vaksin menjadi topik hangat diperkatakan  apabila ada segelintir yang melahirkan rasa bimbang mengenai suntikan ini.

Negara kita sendiri telah merupakan negara bertuah apabila menjadi kumpulan pertama menerima vaksin Pfizer-BioNTech.

Baru-baru ini, Perdana Menteri Tan Sri Muhyiddin Yassin telah menerima suntikan vaksin berkenaan.

Mengikut perancangan, fasa pertama pada 26 Februari ini, penerimanya adalah petugas barisan hadapan iaitu anggota KKM, Angkatan Tentera Malaysia (ATM), Polis Diraja Malaysia (PDRM), Angkatan Pertahanan Awam (APM), Jabatan Sukarelawan Malaysia (Rela) dan lain- lain yang ditetapkan kerajaan.

Fasa pertama program imunisasi yang bermula Februari hingga April itu akan diikuti fasa kedua bermula April hingga Ogos bagi kumpulan berisiko tinggi, iaitu warga emas berusia 60 tahun ke atas dan kumpulan rentan dengan masalah morbiditi serta golongan Orang Kurang Upaya (OKU).

Fasa ketiga pula membabitkan golongan dewasa berusia 18 tahun ke atas, bermula dari Mei hingga Februari tahun depan.

GUNA TIK TOK JELAS KESAN VAKSIN – MUDAH INGAT!

Pelbagai saluran digunakan untuk memberi kesedaran kepada masyarakat mengenai vaksin ini. Dalam pada itu, menerusi  aplikasi TikTok. Dr Amalina Bakri berkongsi info mengenai kesan biasa yang dialami setelah pengambilan vaksin.

Info ringkas mudah untuk diingati iaitu berasa sakit, kemerahan, bengkak di tempat suntikan,  demam, penat, sakit kepala,

Kesan sampingan ini tidak kuat dan hanya sementara. ini  menunjukkan tindak balas vaksin terhadap sistem imunisas di badan.

Dalam pada itu, Dr Amalina turut menjawab soalan warganet yang ingin mendapatkan kepastian mengenai vaksin.

Semoga menjadi manfaat bersama untuk kesihatan ahli keluarga berpanjangan.

Sumber: Tik Tok Dr Amalina Bakri


Sanggup Jadi ‘Dinding’  Selamatkan Murid, Guru Terkorban Ketika Serangan Tembakan Rambang.

Ketika ini suasana pilu menyelibungi perkarangan Sekolah Rendah Sandy Hook pada 2012 di Newtown, Connecticut setelah berlaku insiden tembakan rambang sehingga mengorbankan ramai kanak-kanak dan guru.

Memetik laporan Astroawani, angkat kematian telah meningkat kepada 21. Suspek yang dikenal pasti sebagai Salvador Ramos, 18, turut terkorban dalam insiden itu.

Kejadian yang berlaku di dalam sekolah berkenaan telah menyaksikan seorang guru yang sedang mengajar sanggup mengorbankan dirinya demi melindungi muridnya.

Bagaikan menjadikan dirinya ‘dinding’ tembakan itu telah mengakibatkan dirinya terkorban.

Mangsa dikenali sebagai Eva Mireles, seorang guru yang telah mengajar selama 17 tahun di sekolah tersebut.


Anak Istimewa Mudah Menjaga? Ikuti Tip Daripada Doktor Ini Khas Untuk Ibubapa

ANAK-ANAK istimewa merupakan anak yang diamanahkan Allah kepada kita untuk dijaga dan disantuni. Ini kerana mereka termasuk dalam kalangan orang yang kurang upaya (OKU).

Tip dari Dr Rozanizam Zakaria ini khusus buat ibu bapa yang mempunyai anak yang berkeperluan khas, tidak kira apa juga keadaan sama ada Sindrom Kurang Daya Tumpuan dan Hiperaktif (ADHD), disleksia, autisme, kecacatan intelek, cerebral palsy atau apa juga keadaan yang memerlukan penjagaan khusus.

Selalu bersangka baik dengan ALLAH. Setiap yang diatur oleh ALLAH adalah yang terbaik untuk masa lalu, masa kini dan masa akan datang.

Jangan berputus asa untuk terus berdoa, agar ALLAH pelihara anak-anak ini ketika kita masih ada dan bila kita sudah tiada lagi di dunia ini. Anak istimewa ini sebenarnya tiket untuk ibu ayah ke syurga.


Wanita Ni Kongsi Petua Cantik Guna ‘Ais Kiub Ajaib’ Campuran Kunyit, Asam Jawa & Timun. Patutlah Kulit Flawless & Cerah Berseri!

Nak cantikkan kulit wajah tidak semestinya guna produk yang mahal. Dengan bantuan bahan-bahan alami yang ada di dapur juga boleh bantu mendapatkan kulit yang lebih sihat dan flawless.

Kiub Ais pencerah Kulit. Campuran Kunyit, Asam jawa & Timun.

Aritu sorang sobat citer, ada try campur limau nipis dan soda bikarbonat untuk buang parut. Ya Aulohhh mendidih rasa kulit kata dia. Amende laa. Guna limau nipis saja pun Kakdell sendiri hampir rasa nak pi sembam muka dalam ais, inikan campur soda bikarbonat.

Tajam tuuu siap boleh putihkan lantai tandas ganti clorox tau dak. MOHON istighfar banyak dekat yang bagi resepi diy macam tu. Kulit jenis tebal no worries la sangat. Kene yang kulit nipis sensitif tu. Eh senget jugak!

Nak mudah cuba buat masker lembut mesra kulit ni dari jenis berasid cam tadi. Sebab natural2 limau pun tak semua boleh ngam.

Macam masker pakai 3bahan ni. Hanya timun, kunyit dan asam jawa inshaallah boleh sangat. Niat melawa cara alami tu comel dah. Tapi toksah kelam kabut sangat bereksperimen memacam kat kulit.

Kenapa 3 bahan, cemana nak buat & berapa kerap pakai, nakti boleh baca kat gambar. Kat situ Kakdell ada ringkaskan serba sikit.

Berminat nak terai tapi tak pasti bila nak buat tu boleh la share dulu tanak bagi hilang ya.

#maskerhomemade


“Dulu Kecik Semua Duduk Bawah Ketiak Ibu, Dah Besar Duduk Jauh.” Sayu Baca Luahan Lelaki Ni!

Seronok sebenarnya lahir dalam keluarga ramai. Pelbagai karenah dan gelagat yang terpaksa ibu bapa hadap, tetapi itulah momen paling indah. Apatah lagi jika berkumpul beramai-ramai pasti suasana meriah dan ikatan kekeluargaan kian erat.

Namun, menginjak ke alam dewasa, anak-anak sudah punya kerjaya dan juga keluarga sendiri. Yang tinggal adalah ibu bapa di rumah. Bagi yang tinggal berdekatan, bolehlah pulang menjenguk setiap kali tiba hujung minggu. Yang seronok, sudah semestinya ibu bapa apabila melihat anak-anak  balik ke kampung bersama cucu.

Namun kesibukan urusan kerja dan juga rumah tangga ada kalanya membuatkan anak-anak tak punya masa untuk berbuat demikian.

Dalam satu perkongsian di facebook, saudara yang mahu dikenali Cucu Che Hat, telah memuat naik gambar ibunya yang termenung di anjung rumah sendirian.

Dalam perkongsian tersebut,  dia yang bertugas sebagai anggota bomba bercerita tentang keadaan mereka sekeluarga sewaktu kecil yang sangat meriah dan kini hanya tinggal kenangan sahaja apabila bapanya juga sudah meninggal dunia.

Apa perasaanmu bila dapat gambar ibu sedang termenung sorang diri depan rumah… Dulu anak kecik2 smua dok bawah ketiak ibu.. Bila anak dah besar dah berkejaya.. Terpaksa berjauhan demi kelangsungan hidup.

Tipu la kalau anak2 xsedih tgk gambar mcm nie.. Dulu arwah abah ado adik bongsu ado jiran paling rapat(anak saudara) dgn maa ada.. Skrg abah dgn jiran dah xde..

Adik bongsu smbung belajar di UM…bila bawak maa dtng umah anak2 mmg xlama.. Paling lama pon 3minggu..lpas tu dok teringat kat rumah sendiri tkot dimakan anai2 katanya..yoe mitok maaf maa kalu xleh nk jaga maa dgn baik..

Nk mintak tukar pon dh 5tahun isi tp xde jawapan sukacita lagi…bila kita dh berumur dh xde yg nk pikir sngt. Cuma nk dok dekat dgn maa jah sementara masa ada lagi… Cukup la raso perit abah dh xde…maaf la kalau panjang sngt.. Cuma nk oyak ambo rindu ko maa ambo jah… 😭😭😭😭

TQ sudi ata gambar dari jauh
#anakperantau #rinduyangjauh #jabatanbombadanpenyelamatmalaysia


Peti Sejuk Berbau Lebih Segar Bila Ibu Tak Tinggalkan Amal 5 Petua Ni!

Boleh dikatakan,  setiap rumah pada hari ini mesti ada peti sejuk.  Adanya peti sejuk cukup memudahkan kita untuk memastikan makanan dapat disimpan di dalam keadaan segar dan kekal elok untuk jangka masa yang lama.

Pun begitu,  jika tidak diurus dengan baik setiap makanan yang disimpan di dalam peti sejuk, bimbang juga akan mendatangkan bau yang kurang menyenangkan dan akhirnya menjejaskan kualiti makanan yang disimpan.

Bagi memastikan hal ini tidak berlaku,  dan untuk menjamin peti ais mempunyai bau yang segar,  ada petuanya iaitu dengan menggunakan 5 bahan istimewa ini.  Jom semak.

1. Gunakan Baking Soda

Untuk menghilangkan bau dari peti sejuk, anda boleh taburkan baking soda di tempat-tempat penyimpanan atau boleh juga memasukkan baking soda di dalam bekas atau tupperware kecil yang terbuka. Baking soda juga boleh di larutkan dengan air dan gunakan untuk membersihkan peti sejuk.

2. Gunakan Oatmeal

Sediakan sebuah mangkuk yang diisi dengan oatmeal. Lalu masukkan ke dalam peti sejuk. Dengan cara ini, bau tak sedap di dalam peti sejuk boleh di kurangkan atau hilang sama sekali.

3. Gunakan Biji Kopi

Letakkan biji kopi di beberapa sudut dalam peti sejuk anda. Dalam beberapa hari, bau peti ais anda akan hilang dengan sendirinya.

4. Gunakan Arang

Anda boleh menyimpan beberapa potong arang di dalam sebuah bekas terbuka dan letakkan ke dalam peti sejuk.

5.Cuci terlebih dahulu

Lakukan tindakan pencegahan mudah  iaitu cuci dahulu sayuran atau buah yang akan dimasukkan ke dalam peti sejuk dan pisahkan bahan-bahan makanan ke dalam kotak atau bekas tertutup.


“Berkesan PdPR Cikgu BM…” Viral Surat Rasmi Aduan Bilik Berhabuk Anak Kepada Ibu, Bikin Netizen Terhibur.

Sejak pandemik, sekolah melakukan pembelajaran secara tidak bersemuka. Walaupun agak kekok pada mulanya sesi pembelajaran ini, namun sejak setahun lebih mengunakan pendekatan ini, ramai yang sudah menerima norma baharu ini.

Biarpun tidak ke sekolah, anak-anak tetap mengikuti pembelajaran di rumah. Apa yang menarik dengan perkongsian puan Syarifah Norini bt Syed Ali adalah mengenai surat rasmi yang dibuat oleh anaknya mengenai aduan  bilik yang berhabuk.

Biarpun isi kandungan surat berkenaan agak lucu, secara tersiratnya guru yang mengajar anaknya telah berjaya melatih anaknya memahami format surat rasmi.

“Memang betul sebarang aduan akan dilayan jika bersurat..tapi kalau gini nak buat surat maklumbalas ke acaner ni,” luahnya menerusi perkongsian di facebook di sebuah group.

Menerusi perbualan dengan Majalah Keluarga Online, Puan Syarifah memaklumkan bahawa anaknya Darwisyah bt Anuar Kamarudin yang merupakan murid darjah empat telah menulis surat kepadanya apabila biliknya berhabuk.

Tak sangka dapat surat aduan

“Bukan home work tapi surat ni dia tulis kepada saya kerana komplain bulu kucing banyak dibiliknya,” jelas ibu kepada tiga rang anak ini.

“Sebelum ni memang dia asyik merungut dia tak larat nak lap hari-hari ada habuk dan bulu ningking. Tak sangka pulak dia buat surat.”

“Darwisyah memang tak tahan habuk tapi disebabkan rumah kami ada seekor kucing dan bulunya merata-rata dia tak larat nak lap.

“Sebab tu lah dia minta saya dapatkan pembantu rumah. Saya nak tergelak dia buat surat komplain tu. Saya pun kongsikan di facebook,” jelas wanita ini yang juga merupakan seorang guru sains sukan di sebuah sekolah menengah di Perak.

Tambahnya lagi, anak bongsunya ini merupakan seorang yang mempunyai cerewet mengenai persekitaran rumah dan diri.

“Dia paling banyak cakap dirumah ni dan banyak komplain. Semua dia nak komplain, meja senget,baju kecik dan kasut tak cantik. Ikut suka dia je,” jelasnya mengenai keletah anaknya itu.

Puji guru BM

Dalam pada itu, puan Syarifah memuji cara gurunya anaknya mengajar sehingga tahu menulis format surat rasmi.

“Suka saya tengok surat tu. Terharu saya hasil pdpr anak saya mampu menulis surat sehebat itu pada usia 10 tahun.

“Hasil gurunya mengajar. Anak saya pandai buat surat rasmi..tahniah pada cikgunya!

Ada peraturan tambahan dah

Ekoran telah menerima surat aduan berkenaan, Puan Syarifah memberitahu bahawa telah menetapkan beberapa peraturan tambahan di rumahnya.

“Saya hanya buat peraturan tambahan iaitu setipa hari pada waktu pagi kita mesti bersihkan bilik masing-masing dari habuk.antaranya lap meja study dan mop lantai.

Biasanya saya dan anak-anak gotong royong bersihkan dalam dan luar rumah secara besar-besaran hari jumaat pagi.”

Berkesan cikgu BM ajar

Netizen siap bagi jawapan untuk surat rasmi aduan berkenaan. Bikin lucu!

Sumber: Cikgu Sherry


Cantik Dan Kemas Susun Atur Dapur Rumah Sewa Ni. Guna Bajet Kurang RM200 Aje. Superb!

Memang seronok apabila mempunyai ruang memasak yang cantik dan kemas. Barulah ada mood nak masak. Namun atas faktor bajet mungkin ‘niat’ untuk memilik dapur idaman terpendam begitu aje.

Namun melalui perkongsian ini memang menarik. Idea susun atur dapur memang superb! Hanya menggunakan modal yang kurang RM200 beliau telah berjaya memiliki dapur idaman. Tidak perlu bajet ribuan atau upah tukang, dia hanya lakukan sendiri.

Boleh lihat ideanya. Mana tahu tercetus idea untuk anda memilik dapur cantik dan kemas!

Jom buat.

________________________________________________________________________

“Kurang Rm200, dapur lebih sedap dipandang”

Halo. Saja nak share. Yang dapur have-have kak fid tumpang lalu ya.

Kebanyakan barang beli online (Shopee). Sangat jimat duit, masa dan tenaga. Sampai ic aku abam posmen pun dah boleh hafal.

So meh cekidaut antara barang dan fulus yang terlibat.

1. Tikar Getah :
Rm7.90 x 3.5m = Rm27.65
Shopee

2. Wallpaper bricks :
Rm12.78 x 4 gulung x 10m = Rm51.12
Shopee

3. Wallpaper jalur :
Rm13.99 x 2 gulung x 10m = Rm27.98
(Guna 1 gulung lebih)
Shopee

4. Wallpaper marble – tampal atas meja :
Rm18.90 x 1 gulung (5m)
(Guna 1m+. Lebihan boleh deco lain)
Shopee

5.Langsir tutup sinki / meja / tingkap :
Rm11.60 x 2m (Bidang 92″) = Rm23.20
Shopee

6. Pelapik peti & meja
Rm8.90 x 2 set (8 pcs) = Rm17.80
Shopee

7. Pelekat velcro
Rm3.50 x 3m = Rm10.50
Kedai jahit

8. Gam Dunlop
Rm4
Hardware

Total Rm181.15

Ekceli, kos sebenar lagi murah dari total. Sebab beli kat Shopee ada coins cashback. Boleh tebus coins. Dapat la JIMAT lagi. Tu ai “beli semua di shopee”. Jimat selagi boleh.

Ok lah. Semoga perkongsian ini mencetuskan idea buat kalian yang ingin mendeco dengan bajet rendah.

Menarik sungguh idea ni. Boleh lah cuba hujung minggu ni. Bajet pun murah. Selamat mencuba!


Ibu & Kakak Hidap Kanser, Ayah Sakit Jantung, Anak Ini Ikat Perut Kumpul Duit Perubatan Keluarga

Sedih, pilu dan menyayat hati melihat wajah satu persatu keluarga ini. Ahli keluarga ini diduga dengan penyakit kanser dan penyakit jantung.

Sementelah itu, sumber kewangan yang terhad menjadikan hidup mereka lebih menyedihkan apabila kos rawatan yang tinggi.

CABARAN HIDUP

Kala, ramai antara kita mengeluh dan merungut kerana hidup susah sebaliknya ada yang angkat tangan dan minta kepada Allah memohon kekuatan menghadapi kepayahan hidup.

Menurut Zuraini Kamal, ibu, ayah dan kakak menghadapi masalah kesihatan, dua anak dari keluarga ini nekad untuk mengumpul dana untuk kos rawatan.

Katanya lagi, anak ke empat yang baru berusia 14 tahun telah menjadi tonggak keluarga untuk sumber pendapatan.

ANAK-ANAK BERNIAGA UNTUK KUMPUL DANA RM25 RIBU BAGI PEMBEDAHAN KAKI IBU

Pagi ini saya di Padang Serai. Ziarah Keluarga Haniza Pesakit Kanser Otak Tahap 3.
Saya pernah kongsikan Kisah Rahim, anak no 4 yang berusia 14 tahun. Beliau menjadi tonggak keluarga yang membantu sewaktu ibu sakit terlantar dan si ayah pula mengalami Serangan Jantung.

Si Ibu, Haniza pesakit Kanser Otak. Suami menghidap Masalah Jantung (sering keluar masuk wad disebabkan mengalami Serangan Jantung)
Anak no 3, Farah ain berusia 16 tahun. Baru belajar di tingkatan 4. Mempunyai masalah jantung.

Anak yang Sulong, Siti Suraya berusia 24 tahun. Disahkan menghidap Kanser Payudara pada tahun 2020. Beliau sudah menjalani Pembedahan, Rawatan Kimoterapi dan Radioterapi di Hospital Pulau Pinang.

KISAH MERUNTUN JIWA

Kagum melihat kasih seorang anak ini. Dia sanggup menahan lapar demi memastikan duit perbelanjaan kos rawatan ibunya mencukupi.

Rahim mengakui tak makan di sekolah. Akan balik rumah kalau ada makanan baru makan. Dia akan duduk dalam kelas dan tidak rehat bersama rakan-rakannya.

SUMBANGAN

Sekiranya ada sahabat yang sudi untuk menyumbang kepada keluarga ini boleh terus bank in ke Akaun berikut

Nama Bank : RHB Bank
No Akaun: 15210300055103
Nama : HANIZA BINTI OMAR
HP: 0108068269

Semoga keluarga ini tabah dengan dugaan yang dilaluinya.